qundao/data-zh-poetry huggingface dataset:
朝阳赞
作者：释绍昙
朝代：宋

破襕衫，闲抖擞。穴鼻针，穿不透。穿得透，日出扶桑，朝朝如旧。无丝线，拽不断。尽力提撕，日势稍晚，驴年成片段。拶得当阳线路通，大千捏聚一针锋。不堪提掇堪提掇，破绽全无始见功。
朝阳赞·其一
作者：释绍昙
朝代：宋

破襕衫，闲抖擞。穴鼻针，穿不透。穿得透，日出扶桑，朝朝如旧。无丝线，拽不断。尽力提撕，日势稍晚，驴年成片段。
朝阳赞·其一
作者：释绍昙
朝代：宋

破襕衫，闲抖擞。
穴鼻针，穿不透。
穿得透，日出扶桑，朝朝如旧。
无丝线，拽不断。
尽力提撕，日势稍晚，馿年成片段。
李翱见药山图赞
作者：释绍昙
朝代：宋

天本藏云，瓶元贮水。
不会看经，那堪指示。
寄语唐朝李相公，只须着眼听松风。
李翱见药山图赞
作者：释绍昙
朝代：宋

天本藏云，瓶元贮水。不会看经，那堪指示。寄语唐朝李相公，只须著眼听松风。
痴绝和尚赞
作者：释绍昙
朝代：宋

淳乎淳，没机心。
撮茎草作翳睛药，锻黄丹成遶指金。
发汾阳怒駡伤人语恶，中曹源蛊毒刻骨冤深。
扫狐兔露苍鹰牙爪，咬猪狗添老虎精神。
是师真，非师真。
僧繇描不得，阁笔几沉吟。
痴绝和尚赞
作者：释绍昙
朝代：宋

淳乎淳，没机心。撮茎草作翳睛药，锻黄丹成绕指金。发汾阳怒骂伤人语恶，中曹源蛊毒刻骨冤深。扫狐兔露苍鹰牙爪，咬猪狗添老虎精神。是师真，非师真。僧繇描不得，阁笔几沉吟。
肩袋过水布袋赞
作者：释绍昙
朝代：宋

这汉一生弄险，爱向风波里辊。肩个布袋截流，脚下不知深浅。劈箭机先，路通一线。
肩袋过水布袋赞
作者：释绍昙
朝代：宋

这汉一生弄险，爱向风波裏辊。
肩个布袋截流，脚下不知深浅。
劈箭机先，路通一线。
草衣文殊赞
作者：释绍昙
朝代：宋

被髮袒肩，全身入草。
是真文殊，何须恁么。
手里底拈不出，觑不破。
七佛之师，败缺不少。
草衣文殊赞
作者：释绍昙
朝代：宋

被发袒肩，全身入草。是真文殊，何须恁么。手里底拈不出，觑不破。七佛之师，败缺不少。
讚延庆谦山主寿像
作者：释绍昙
朝代：宋

谦德有光，慈心摄物。
等冤亲不与较量，混尘俗初无间隔。
熙熙然气融冰谷之春，汪汪乎胸吞云梦之泽。
乐羲皇世，含饴弄孙。
下陈蕃榻，倒屐迎客。
眼睛头烨烨光明幢，脚跟下尘尘清泰国。
卜隣陋巷，慕孔圣人获麟作传之风规。
摵碎明珠，有郁山主骑馿过桥之标格。
诚所谓入廛垂手，我自调心。
继百世凛然，见古道之颜色。
赞国清灵叟和尚真入北□祖师会
作者：释绍昙
朝代：宋

貌古神清，气融性漫。用无准麻皮头，瞎临济正法眼。瘗焦山鹤，不假蓬尘。缚丰干虎，只消钱贯。八怪七乔，十马九乱。趁入群牛队里行，一年一度教人看。
赞国清灵叟和尚真入北□祖师会
作者：释绍昙
朝代：宋

貌古神清，气融性漫。
用无准麻皮头，瞎临济正法眼。
瘗焦山鹤，不假蓬尘。
缚丰干虎，只消钱贯。
八怪七乔，十马九乱。
趁入羣牛队裏行，一年一度教人看。
赞延庆谦山主寿像
作者：释绍昙
朝代：宋

谦德有光，慈心摄物。等冤亲不与较量，混尘俗初无间隔。熙熙然气融冰谷之春，汪汪乎胸吞云梦之泽。乐羲皇世，含饴弄孙。下陈蕃榻，倒屐迎客。眼睛头烨烨光明幢，脚跟下尘尘清泰国。卜邻陋巷，慕孔圣人获麟作传之风规。摵碎明珠，有郁山主骑驴过桥之标格。诚所谓入廛垂手，我自调心。继百世凛然，见古道之颜色。
靠布袋常思惟赞
作者：释绍昙
朝代：宋

赤骨律穷，单靠布袋。子细思量，大有事在。平地要升兜率天，你这汉是颠是騃。
靠布袋常思惟赞
作者：释绍昙
朝代：宋

赤骨律穷，单靠布袋。
子细思量，大有事在。
平地要昇兜率天，你这汉是颠是騃。
题兰蕙
作者：释绍昙
朝代：宋

色淡而清，节香而贞。隐德不耀，咀华含英。君子同其芳洁，写真不堕丹青。宜乎孕潇湘幽楚之灵。一茎四花，挺然拔萃。其臭如兰，其标如芷。檀喙簇烟而不繁，劲节疾风而不倚。是以昂山有山林轩昂之志。
题兰蕙·其一
作者：释绍昙
朝代：宋

色淡而清，节香而贞。
隠德不耀，咀华含英。
君子同其芳洁，写真不堕丹青。
宜乎孕潇湘幽楚之灵。
题兰蕙·其一
作者：释绍昙
朝代：宋

色淡而清，节香而贞。隐德不耀，咀华含英。君子同其芳洁，写真不堕丹青。宜乎孕潇湘幽楚之灵。
题秋堂四兰 其一 风
作者：释绍昙
朝代：宋

灵均侈山林之乐，薄笼绡裤，幽放檀心。娇舞春风身醉香，力难扶也。
题秋堂四兰 其二 晴
作者：释绍昙
朝代：宋

久居深林幽寂中，虽隐德不耀。遇春阳姁妪，笑弹玉指，十倍精神。所虑楚俗尚芳，纫而为佩，使不克终其天矣。
题秋堂四兰·其一
作者：释绍昙
朝代：宋

灵均侈山林之乐，薄笼绡袴，幽放檀心。
娇舞春风身醉香，力难扶也。
题秋堂四兰·其二
作者：释绍昙
朝代：宋

久居深林幽寂中，虽隠德不耀。
遇春阳姁妪，笑弹玉指，十倍精神。
所虑楚俗尚芳，纫而为佩，使不克终其天矣。
题秋堂四兰·风
作者：释绍昙
朝代：宋

灵均侈山林之乐，薄笼绡裤，幽放檀心。娇舞春风身醉香，力难扶也。久居深林幽寂中，虽隐德不耀。遇春阳姁妪，笑弹玉指，十倍精神。所虑楚俗尚芳，纫而为佩，使不克终其天矣。娥英吊舜于九疑，泣泪如雨。佩玉零乱，半委尘泥。愚恐离骚九歌，曲尽其哀，香魂冷而卒难拈也。大雪申威，万木摧拉，独能擢芳于凝冱中，虽百折不委。非素有所养，宁不为外侮凭凌者欤。
偈二十七首
作者：释绍隆
朝代：宋

穷诸玄辩，竭世枢机。百千法门，无量妙义。总在个里，不隔一丝。掩室摩竭，杜口毗耶。面壁九年，黄梅夜渡。点简将来，翻成计较。殊不知日不待火而热，月不待风而凉。云龙，风从虎。作无作，为无为。悠悠世事空浮沉，自爱白云岁月深。举眼尽非凡草木，刚然断臂觅安心。寰中天子敕，塞外将军令。一句定乾坤，一剑平天下。牛头没，马头回，渠无国土。无位真人，突出难辩甚处。逢渠击石火，闪电光得不得。万里浮云捲碧天，年年此夜十分圆。令人转忆寒山子，说似吾心恰宛然。眼里不著沙，耳里不著水。堪笑老俱胝，无端竖一指。大智圆明，体无向背。凝然湛寂，弥满太虚。覆盖乾坤，常光独露。削踪灭迹，离相绝名。炎暑蒸人汗似汤，盐官用底岂寻常。轻摇休问犀牛在，拈出清风宇宙凉。一滴水，一滴冻，喝下风雷彰大用。棒头点出眼睛来，照了诸相悉空洞。出门撞著须菩提，拶破虚空全体露。一片虚凝绝谓情，万里清光飞玉兔。目前无法，万象森然。意在目前，突出难辨。离四句，绝百非，阃外风光谁得知。牛头没，马头回，空生岩畔碧崔嵬。一口吸西江，一句该万象。一月普现一切水，一切水月一月摄。重重主伴，历历交参。品汇兹彰，人天正眼。如斯告报，只要知归。苟或未然，便见生死。交谢寒暑，迭迁北里。豪家昨日歌兮今日哭。光非照境，境亦非存。光境俱忘，复是何物。百草头上，罢却干戈。日日日东出，日日日西没。人命在呼吸，百年轻倏忽。蓦地得逢渠，掀翻生死窟。放出辽天鹘，万重云一突。示现天宫补处身，尧风舜日耀乾坤。今朝共祝南山寿，万国来朝万乘尊。大地撮来粟米粒，一毛头上现乾坤。居家不离途中事，常在途中不出门。喝一喝。田地隐密，鬼家活计。从空放下，坐井窥天。虎丘门下，不说老婆禅。只要诸人眼横鼻直，三十年后免得敲■打瓦。物宜求新，人宜求旧。不起于座，现诸威仪。当阳正体露堂堂，休谓当年付饮光。彼既丈夫我亦尔，颍将好肉更剜疮。百鸟不来春又暄，凭栏溢目水如天。无心还似今宵月，照见三千及大千。放一线道，曲为今时。性地未明，须凭指注。一二三四五，梅雨炎蒸暑。碓觜也生花，道芽知几许。古佛与露柱交参，猫儿咬杀犯罪虎。病起云山草木秋，浮华世事谩悠悠。从来万法不为侣，何以韶阳六不收。如来三转于大千，赵州半藏亦如然。其轮本来常清净，一念承当谁后先。叶落归根，来时无口。不留朕迹，腾身北斗。火里蝍蟟，吞却嘉州大象。益州马腹，不觉膨胀。灯笼露柱大笑，拾得寒山抚掌。灵机密运，日月旋流。四象推迁，一阳来复。化育之本，匝地普天。草木昆虫，悉承恩力。脱身已晓南柯梦，始觉人间万事空。吹起还乡无孔笛，夕阳斜照碧云红。
偈二十七首·其一七
作者：释绍隆
朝代：宋

田地隐密，鬼家活计。
从空放下，坐井窥天。
虎丘门下，不说老婆禅。
只要诸人眼横鼻直，三十年后免得敲{忄窘}打瓦。
偈二十七首·其一二
作者：释绍隆
朝代：宋

离四句，绝百非，阃外风光谁得知。
牛头没，马头回，空生岩畔碧崔嵬。
一口吸西江，一句该万象。
一月普现一切水，一切水月一月摄。
重重主伴，历历交参。
品彙兹彰，人天正眼。
如斯告报，只要知归。
苟或未然，便见生死。
交谢寒暑，迭迁北里。
豪家昨日歌兮今日哭。
偈二十七首·其二五
作者：释绍隆
朝代：宋

叶落归根，来时无口。
不留朕迹，腾身北斗。
火裏蝍蟟，吞却嘉州大象。
益州马腹，不觉膨胀。
灯笼露柱大笑，拾得寒山抚掌。
偈二十七首·其二十五
作者：释绍隆
朝代：宋

叶落归根，来时无口。不留朕迹，腾身北斗。火里蝍蟟，吞却嘉州大象。益州马腹，不觉膨胀。灯笼露柱大笑，拾得寒山抚掌。
偈二十七首·其五
作者：释绍隆
朝代：宋

牛头没，马头回，渠无国土。无位真人，突出难辩甚处。逢渠击石火，闪电光得不得。
偈二十七首·其五
作者：释绍隆
朝代：宋

牛头没，马头迴，渠无国土。
无位真人，突出难辩甚处。
逢渠击石火，闪电光得不得。
偈二十七首·其十七
作者：释绍隆
朝代：宋

田地隐密，鬼家活计。从空放下，坐井窥天。虎丘门下，不说老婆禅。只要诸人眼横鼻直，三十年后免得敲■打瓦。
偈二十七首·其十二
作者：释绍隆
朝代：宋

离四句，绝百非，阃外风光谁得知。牛头没，马头回，空生岩畔碧崔嵬。一口吸西江，一句该万象。一月普现一切水，一切水月一月摄。重重主伴，历历交参。品汇兹彰，人天正眼。如斯告报，只要知归。苟或未然，便见生死。交谢寒暑，迭迁北里。豪家昨日歌兮今日哭。
偈七首·其二
作者：释继成
朝代：宋

昆崙奴着铁袴，打一棒行一步。
争似火中钓鼈，日裏藏冰。
阴影间翻魍魉，虚空缚杀麻绳。
偈七首·其二
作者：释继成
朝代：宋

昆崙奴著铁裤，打一棒行一步。争似火中钓鳖，日里藏冰。阴影间翻魍魉，虚空缚杀麻绳。
偈二首
作者：释继成
朝代：宋

太阳门下，日日三秋，从东过西。明月堂前，时时九夏，指鹿为马。擒虎兕，剉于菟。坐断千圣路头，打破群魔境界。
偈颂三首
作者：释行巩
朝代：宋

横眸碧汉，万国风清。垂手红尘，千峰日出。山静课花蜂股重，林空含箨笋肌明。倚阑不觉成痴兀，又得黄鹂唤一声。雪峰辊毬，禾山打鼓。秘魔擎叉，道吾作舞。
偈十六首
作者：释行瑛
朝代：宋

朔风如刀，痛利人骨。
千山万山，雪映寒日。
心知春气来，目睹梅花发。
游子南方归不归，晓堂閒却龟毛拂。
偈十六首
作者：释行瑛
朝代：宋

明眼底人眼碍，悟心底人被心碍。
证道底人被道貌岸然碍，达法底人被法碍。
何谓如此不见道，金屑虽贵，
落根成翳。要得高步大方，
直须去此四碍。
偈十六首
作者：释行瑛
朝代：宋

大千沙界是吾家，隐显何曾有等差。为报人天高著眼，优昙花异世间花。乌长飞，兔不住，暑往寒来朝复暮。朱颜未改白发生，三界茫茫何处去。本源自性无凋变，千圣皆从影中现。不离当处常湛然，觅则知君不可见。忽然见，倒骑牛兮入佛殿。去年逢青春，朱颜映桃李。今年逢青春，白发压双耳。人生七十年，疾若东流水。不了本来心，生死何由离。明眼底人被眼碍，悟心底人被心碍。證道底人被道碍，达法底人被法碍。何谓如此不见道，金屑虽贵，落根成翳。要得高步大方，直须去此四碍。炼铁围山作钓钩，饵悬八万四千牛。毗卢海内閒抛下，虾蟹鱼龙尽缩头。湛露重重洒绀园，衰残何以报君恩。白云堆里焚香坐，耀古腾今不二门。朔风如刀，痛刮人骨。千山万山，雪映寒日。心知春气来，目睹梅花发。游子南方归不归，晓堂閒却龟毛拂。镂水求纹，谩劳心力。陶空作器，枉费工夫。游溟渤始测浅深，登须弥乃知高远。太阳门下，爝火何施。镆铘匣边，铅刀可弃。踏破化城，来至宝所。不采辉山之璧，不探骊颔之珠。坏衲堆肩，拥炉閒坐。唤作无事道人，堪受人天供养。德山棒如雨点，临济喝似雷鸣。虽然声振一时风流万世，检点得来还是强生节目。华藏则不与么，三间茆屋。十里松门，健则纵步閒游，困则倒头酣寝。身如槁木，心若死灰。有人笑我愚痴，正爬著侬家痒处。竖不穷三际，横不亘十方。大不偪塞虚空，细不入于芥子。三世诸佛，如觉如梦。诸大祖师，若存若亡。与么境界，从上诸圣。尚迷昧如斯，方今学人，且作么生凑泊。但得雪消去，自然春到来。上不见天，下不见地。把定咽喉，何处出气。江南江北，绝毫绝釐。东土西天，成团成块。释迦弥勒，尚自瞒盱。临济德山，如何拟议。衲僧家，没巴鼻，却唤六双为十二。吾心似秋月，碧潭清皎洁。无物堪比伦，教我如何说。华藏当时若见，每人痛与一顿何为如此。且教伊不敢掣风掣颠，免使后人疑著。提智慧剑，破烦恼网。拔生死类，置涅槃宅。空却魔王窟穴，埽荡恶趣关防。开拓般若封疆，滋长菩提种性。与么作用，与么建立。象驾峥嵘谩进途，谁见螳螂能拒辙。一大藏教，诸大祖师。天下老和尚言句，总在这里。明明向道，尚且不知。盖覆将来，如何会得。持长竿，摇短艇。箬笠只一个，蓑衣无两领。洞庭秋水风不吹，涵虚恰似新磨镜。末后句，留与谢三郎。
偈十六首·其一〇
作者：释行瑛
朝代：宋

德山棒如雨点，临济喝似雷鸣。
虽然声振一时风流万世，检点得来还是强生节目。
华藏则不与么，三间茆屋。
十里松门，健则纵步閒游，困则倒头酣寝。
身如槁木，心若死灰。
有人笑我愚痴，正爬着侬家痒处。
偈十六首·其一三
作者：释行瑛
朝代：宋

奇怪诸禅德，文殊普贤，化作寒山拾得。
头戴炙脂帽子，脚踏无底麻鞋。
身着鹘臭布衫，腰繫断鞓腰带。
手持拍板，口唱高歌。
吾心似秋月，碧潭清皎洁。
无物堪比伦，教我如何说。
华藏当时若见，每人痛与一顿何为如此。
且教伊不敢掣风掣颠，免使后人疑着。
偈十六首·其一五
作者：释行瑛
朝代：宋

一大藏教，诸大祖师。
天下老和尚言句，总在这裏。
明明向道，尚且不知。
盖覆将来，如何会得。
偈十六首·其一六
作者：释行瑛
朝代：宋

持长竿，摇短艇。
篛笠只一箇，簑衣无两领。
洞庭秋水风不吹，涵虚恰似新磨镜。
末后句，留与谢三郎。
偈十六首·其一四
作者：释行瑛
朝代：宋

提智慧剑，破烦恼网。
拔生死类，置涅槃宅。
空却魔王窟穴，埽荡恶趣关防。
开拓般若封疆，滋长菩提种性。
与么作用，与么建立。
象驾峥嵘谩进途，谁见螳蜋能拒辙。
偈十六首·其八
作者：释行瑛
朝代：宋

镂水求纹，谩劳心力。
陶空作器，枉费工夫。
游溟渤始测浅深，登须弥乃知高远。
太阳门下，爝火何施。
镆鎁匣边，铅刀可弃。
偈十六首·其八
作者：释行瑛
朝代：宋

镂水求纹，谩劳心力。陶空作器，枉费工夫。游溟渤始测浅深，登须弥乃知高远。太阳门下，爝火何施。镆铘匣边，铅刀可弃。
偈十六首·其十
作者：释行瑛
朝代：宋

德山棒如雨点，临济喝似雷鸣。虽然声振一时风流万世，检点得来还是强生节目。华藏则不与么，三间茆屋。十里松门，健则纵步閒游，困则倒头酣寝。身如槁木，心若死灰。有人笑我愚痴，正爬著侬家痒处。
偈十六首·其十五
作者：释行瑛
朝代：宋

一大藏教，诸大祖师。天下老和尚言句，总在这里。明明向道，尚且不知。盖覆将来，如何会得。
偈十六首·其十六
作者：释行瑛
朝代：宋

持长竿，摇短艇。箬笠只一个，蓑衣无两领。洞庭秋水风不吹，涵虚恰似新磨镜。末后句，留与谢三郎。
偈十六首·其十四
作者：释行瑛
朝代：宋

提智慧剑，破烦恼网。拔生死类，置涅槃宅。空却魔王窟穴，埽荡恶趣关防。开拓般若封疆，滋长菩提种性。与么作用，与么建立。象驾峥嵘谩进途，谁见螳螂能拒辙。
偈二首
作者：释觉
朝代：宋

是即彻底是，从来脱体先天地。非即彻底非，万别千差共一机。是也是不著，非也非不及，此时佛祖从何立。晓天霜重泄真机，一颗圆明色非色。妙体全标处，分明只自知。仰之弥高，不隔丝毫。要津把断，佛祖难逃。钻之弥坚，真体自然。鸟啼华笑，在碧岩前。瞻之在前，非正非偏。十方坐断，威镇大千。忽焉在后，一场漏逗。堪笑云门，藏身北斗。
偈
作者：释辩
朝代：宋

毫厘有差，天地悬隔。
隔江人唱鹧鸪词，错认胡笳十八拍。
欲得现前，莫存顺逆。
五湖烟浪有谁事，自是不归归便得。
颂古五首·其四
作者：释达观
朝代：宋

良玉不雕，美言不文。
烟村三月裏，别是一家春。
颂古五首·其四
作者：释达观
朝代：宋

良玉不雕，美言不文。烟村三月里，别是一家春。
偈三首
作者：释进英
朝代：宋

与麽上来，猛虎出林。
与麽下去，惊蛇入草。
不上不下，日轮杲杲。
潇潇江水碧溶溶，出门便是长安道。
偈三首
作者：释进英
朝代：宋

报慈有一公案，诸方未曾结断。幸遇改旦拈出，各请高著眼看。与么上来，猛虎出林。与么下去，惊蛇入草。不上不下，日轮杲杲。潇潇江水碧溶溶，出门便是长安道。三世一切佛，同入这窼窟。衲僧唤作辽天鹘。
偈颂五十一首·其一七
作者：释道冲
朝代：宋

枯木龙吟，一切音响俱绝。
髑髅眼活，一切色相皆空。
觑着即瞎，听着即聋。
堪笑观音大士，无端也证圆通。
偈颂五十一首·其一六
作者：释道冲
朝代：宋

方丈屋损，寝处不得。
常住乏粮，着众不得。
旧逋积如海，无钱还不得。
大道在目前，有口说不得。
若人透此四重关，堪与诸方为轨则。
赵州亲见老南泉，观音院裏有弥勒。
偈颂五十一首·其三八
作者：释道冲
朝代：宋

释迦出世拏空塞空，达磨西来将错就错。
带累后代儿孙，一例随处卜度。
休卜度，四海浪平，百川潮落。
偈颂五十一首·其三六
作者：释道冲
朝代：宋

秘魔擎杈，赵州吃茶。
禾山打皷，归宗斩蛇。
惯钓鲸鲵沉巨浸，却嗟蛙步𩥇泥沙。
偈颂五十一首·其三十八
作者：释道冲
朝代：宋

释迦出世拿空塞空，达磨西来将错就错。带累后代儿孙，一例随处卜度。休卜度，四海浪平，百川潮落。
偈颂五十一首·其三十六
作者：释道冲
朝代：宋

秘魔擎杈，赵州吃茶。禾山打鼓，归宗斩蛇。惯钓鲸鲵沉巨浸，却嗟蛙步？泥沙。
偈颂五十一首·其三十四
作者：释道冲
朝代：宋

圆觉伽蓝，尘尘有路。坐断去来，顿空今古。那里十三，这边十五，后先不差毫发许。可笑黄面瞿昙，至今不知落处。
偈颂五十一首·其三四
作者：释道冲
朝代：宋

圆觉伽蓝，尘尘有路。
坐断去来，顿空今古。
那裏十三，这边十五，后先不差毫髮许。
可笑黄面瞿昙，至今不知落处。
偈颂五十一首·其二三
作者：释道冲
朝代：宋

衲僧家，不着佛求，不着法求。
然虽如是，在佗烟焰裏，争敢不低头。
偈颂五十一首·其二五
作者：释道冲
朝代：宋

天童用底，来育王用不着。
育王用底，归天童用不着。
用不着处用有余，一箭双鵰随手落。
偈颂五十一首·其二十三
作者：释道冲
朝代：宋

衲僧家，不著佛求，不著法求。然虽如是，在佗烟焰里，争敢不低头。
偈颂五十一首·其二十五
作者：释道冲
朝代：宋

天童用底，来育王用不著。育王用底，归天童用不著。用不著处用有馀，一箭双雕随手落。
偈颂五十一首·其十七
作者：释道冲
朝代：宋

枯木龙吟，一切音响俱绝。髑髅眼活，一切色相皆空。觑著即瞎，听著即聋。堪笑观音大士，无端也證圆通。
偈颂五十一首·其十六
作者：释道冲
朝代：宋

方丈屋损，寝处不得。常住乏粮，著众不得。旧逋积如海，无钱还不得。大道在目前，有口说不得。若人透此四重关，堪与诸方为轨则。赵州亲见老南泉，观音院里有弥勒。
偈颂五十一首·其四五
作者：释道冲
朝代：宋

佛佛是何物，天上人间遭诳惑。
不辞礼拜烧香，只向这裏雪屈。
偈颂五十一首·其四十五
作者：释道冲
朝代：宋

佛佛是何物，天上人间遭诳惑。不辞礼拜烧香，只向这里雪屈。
曹源和尚讚·其一
作者：释道冲
朝代：宋

遭密庵駡，恨入骨髓。
此恨难忘，充塞天地。
四海五湖无处避，能有几人着它底。
着它底，冤冤相报无穷已。
曹源和尚讚·其二
作者：释道冲
朝代：宋

父曹源，祖密庵。
碧落碑，无贋本。
破沙盆，正法眼。
清庙瑟有遗音，坐者立者，以心印心。
不肖之子，作如是讚。
非特旌于往古，亦乃诏于来今。
曹源和尚赞
作者：释道冲
朝代：宋

遭密庵骂，恨入骨髓。此恨难忘，充塞天地。四海五湖无处避，能有几人著它底。著它底，冤冤相报无穷已。父曹源，祖密庵。碧落碑，无赝本。破沙盆，正法眼。清庙瑟有遗音，坐者立者，以心印心。不肖之子，作如是赞。非特旌于往古，亦乃诏于来今。
曹源和尚赞·其一
作者：释道冲
朝代：宋

遭密庵骂，恨入骨髓。此恨难忘，充塞天地。四海五湖无处避，能有几人著它底。著它底，冤冤相报无穷已。
曹源和尚赞·其二
作者：释道冲
朝代：宋

父曹源，祖密庵。碧落碑，无赝本。破沙盆，正法眼。清庙瑟有遗音，坐者立者，以心印心。不肖之子，作如是赞。非特旌于往古，亦乃诏于来今。
达磨大师讚·其二
作者：释道冲
朝代：宋

人皆有心，人皆作佛。
胡为西来，递相诳惑。
心在何处，佛是何物。
带累神光无处寻，后代儿孙厮淈𣸩。
达磨大师赞
作者：释道冲
朝代：宋

杨子江心，波涛鼎沸。一苇可航，如履平地。盖亦暂时之游戏，岂足以尽此老十万里西来之本意。人皆有心，人皆作佛。胡为西来，递相诳惑。心在何处，佛是何物。带累神光无处寻，后代儿孙厮淈？。
达磨大师赞·其二
作者：释道冲
朝代：宋

人皆有心，人皆作佛。胡为西来，递相诳惑。心在何处，佛是何物。带累神光无处寻，后代儿孙厮淈？。
颂古八首·其七
作者：释道印
朝代：宋

何必不必，方圆曲直。
眉目分明，若为辨的。
影草既随身，觌面当机疾。
一双孤雁忽高飞，两隻鸳鸯还独立。
颂古八首·其七
作者：释道印
朝代：宋

何必不必，方圆曲直。眉目分明，若为辨的。影草既随身，觌面当机疾。一双孤雁忽高飞，两只鸳鸯还独立。
颂古八首·其二
作者：释道印
朝代：宋

有伴即来，地闢天开。
冷光重出匣，古路绝纤埃。
万象森罗齐合掌，须弥岌崿舞三台。
颂古八首·其二
作者：释道印
朝代：宋

有伴即来，地辟天开。冷光重出匣，古路绝纤埃。万象森罗齐合掌，须弥岌崿舞三台。
颂古八首·其四
作者：释道印
朝代：宋

推倒扶起，觌面千里。
唯小释迦，风前按指。
直饶海印发光，也是雪峯道底。
遍界是文殊，遍界是慈氏。
楼阁门开竟日闲，谁识善财童子。
颂古八首·其四
作者：释道印
朝代：宋

推倒扶起，觌面千里。唯小释迦，风前按指。直饶海印发光，也是雪峰道底。遍界是文殊，遍界是慈氏。楼阁门开竟日闲，谁识善财童子。
偈三首
作者：释道和
朝代：宋

一二三，四五六，碧眼胡僧数不足。泥牛入海过新罗，木马追风到天竺。天竺茫茫何处寻，补陀岩上问观音。普贤拍手呵呵笑，归去来兮秋水深。观身实相，观佛亦然。这里见得，黄面瞿昙。隐身无地，其或渺漫。不分照顾，眉毛鼻孔。欲渡巨海，必假方舟。橹棹俱全，风帆两便。夜观星月，昼视云山。万里之遥，一瞬可到。人心尽畏波涛险，未必被涛险似心。
偈三首
作者：释道如
朝代：宋

欲渡巨少，必假方舟。
橹棹俱全，风帆两便。
夜观星月，昼视云山。
万里之遥，一瞬可到。
人心尽畏波涛险，未必被涛险似心。
偈六十三首·其一
作者：释道宁
朝代：宋

春风习习，春日熙熙。鸟啼东岭上，花发树南枝。园林并紫陌，赏玩颇相宜。行人半醉半醒，游客似憨似痴。或歌或舞，或笑或悲。头头尽是吾家事，处处全彰妙总持。因甚把住，特地生疑。辜他古德，努力披陈。不省这个意，脩行徒苦辛。
偈六十三首·其一
作者：释道宁
朝代：宋

春风习习，春日熙熙。
鸟啼东岭上，花发树南枝。
园林并紫陌，赏翫颇相宜。
行人半醉半醒，游客似憨似痴。
或歌或舞，或笑或悲。
头头尽是吾家事，处处全彰妙总持。
因甚把住，特地生疑。
辜他古德，努力披陈。
不省这个意，修行徒苦辛。
偈六十三首·其一〇
作者：释道宁
朝代：宋

时光迅速，不与人期。
剎那异世，早见岁除。
未明心地，难免狐疑。
设使问似百川竞注，答如大海吞流。
古佛堂中，都用不着。
偈六十三首·其一九
作者：释道宁
朝代：宋

先贤垂范，流落人间。
日久岁深，禅人不顾。
语非玄妙，直透重关。
画缾打破，渌水青山。
莫讶报慈多冷淡，得盘桓处且盘桓。
偈六十三首·其七
作者：释道宁
朝代：宋

报慈家风，淡薄厨堂。
诸事萧索，唯有金刚。
眼睛四海，禅人齩嚼。
齩得破，旷劫无明。
须臾销铄，天上人间，自在快乐。
齩不破，成结缚。
六用门头，尘缘竞作。
你齩嚼，閒处着。
灿烂无瑕，光明闪烁。
几回觌面相呈，自是诸人讳却。
偈六十三首·其七
作者：释道宁
朝代：宋

报慈家风，淡薄厨堂。诸事萧索，唯有金刚。眼睛四海，禅人咬嚼。咬得破，旷劫无明。须臾销铄，天上人间，自在快乐。咬不破，成结缚。六用门头，尘缘竞作。你咬嚼，閒处著。灿烂无瑕，光明闪烁。几回觌面相呈，自是诸人讳却。
偈六十三首·其三〇
作者：释道宁
朝代：宋

浩浩尘中，善能垂手。
悲智冥符，古今希有。
深入总持门，气宇衝斗牛。
目连鹙子，攒眉妙德，空生缄口。
一句无私，扫际窠臼。
偈六十三首·其三三
作者：释道宁
朝代：宋

空王门下，法令当行。
列局分司，利生为务。
无明海内，驾起慈舟。
入我山中，盛栽忍草。
伶俜游子，诱引还家。
直指衣中，久怀至宝。
获解脱道，证本圆常。
报佛深恩，方名垂手。
不伤风化，物义两全。
金殿玉堂留不住，披毛戴角又重来。
偈六十三首·其三八
作者：释道宁
朝代：宋

禅家流，勿忌讳。
干木随身，逢场作戏。
有时高卧白云，有时持盂闹市。
有时爱抚没絃琴，有时善宣无量义。
有时似痴似騃，有时为祥为瑞。
不是碧眼胡，亦非傅大士。
住，住，他年自有知音知，何必清风动天地。
偈六十三首·其三六
作者：释道宁
朝代：宋

空空至理，杳绝纤埃。
功勋不到，妙叶难该。
不落是非中，有无争敢和。
何劳指註，便请承当。
过后追风，徒夸好手。
偈六十三首·其三十
作者：释道宁
朝代：宋

浩浩尘中，善能垂手。悲智冥符，古今希有。深入总持门，气宇冲斗牛。目连鹙子，攒眉妙德，空生缄口。一句无私，扫际窠臼。
偈六十三首·其三十三
作者：释道宁
朝代：宋

空王门下，法令当行。列局分司，利生为务。无明海内，驾起慈舟。入我山中，盛栽忍草。伶俜游子，诱引还家。直指衣中，久怀至宝。获解脱道，證本圆常。报佛深恩，方名垂手。不伤风化，物义两全。金殿玉堂留不住，披毛戴角又重来。
偈六十三首·其三十八
作者：释道宁
朝代：宋

禅家流，勿忌讳。干木随身，逢场作戏。有时高卧白云，有时持盂闹市。有时爱抚没弦琴，有时善宣无量义。有时似痴似騃，有时为祥为瑞。不是碧眼胡，亦非傅大士。住，住，他年自有知音知，何必清风动天地。
偈六十三首·其三十六
作者：释道宁
朝代：宋

空空至理，杳绝纤埃。功勋不到，妙叶难该。不落是非中，有无争敢和。何劳指注，便请承当。过后追风，徒誇好手。
偈六十三首·其二
作者：释道宁
朝代：宋

不是风动，不是幡动，仁者心动。大小老卢，好与三十棒。只知穿靴，不觉裤绽。鸟啼处处皆相似，花落不闻流水声。
偈六十三首·其二
作者：释道宁
朝代：宋

不是风动，不是幡动，仁者心动。
大小老卢，好与三十棒。
只知穿靴，不觉袴绽。
鸟啼处处皆相似，花落不闻流水声。
偈六十三首·其二一
作者：释道宁
朝代：宋

先贤垂范，巧妙临时。
解烹露地白牛，惯炊黍米香饭。
煮野菜羹，唱邨田乐。
更深夜静，与众分冬。
偈六十三首·其二九
作者：释道宁
朝代：宋

是法住法位，世间相常住。
南山叆叇生云，北山滂沱下雨。
通身是口，阿师比拟。
徒夸唇觜，把定放行。
目前火急便还家，莫认殊乡为故里。
官不容鍼，私通车马。
幸对人天，何妨诘问。
偈六十三首·其二二
作者：释道宁
朝代：宋

大家东齩西齩，忽然齩着一个。
始知是处绿杨堪繫马，家家门庭透长安。
坐断千圣舌头，露出平生光彩。
莫嫌冷淡无滋味，一饱能忘万劫饥。
偈六十三首·其二五
作者：释道宁
朝代：宋

祖师门下，妙旨无私。
不堕物机，混融凡圣。
所以涅槃城裏，作者犹嗤。
明月堂前，道人不顾。
灰身灭智，岂是丈夫。
避色逃声，何名作者。
捞龙打凤，须信男儿。
露刃藏锋，还他开士。
化城抹过，宝所非遥。
独步坤维，何人境界。
打破画缾归去后，南山下雨北山云。
偈六十三首·其二八
作者：释道宁
朝代：宋

干坤之内，宇宙之中。
高悬舜日，大扇尧风。
祝一人之寿算，祈万世之穹隆。
唯吾家佛子受赐颇多，物外优游凭何祝。
偈六十三首·其二十一
作者：释道宁
朝代：宋

先贤垂范，巧妙临时。解烹露地白牛，惯炊黍米香饭。煮野菜羹，唱村田乐。更深夜静，与众分冬。
偈六十三首·其二十九
作者：释道宁
朝代：宋

是法住法位，世间相常住。南山叆叇生云，北山滂沱下雨。通身是口，阿师比拟。徒誇唇觜，把定放行。目前火急便还家，莫认殊乡为故里。官不容针，私通车马。幸对人天，何妨诘问。
偈六十三首·其二十二
作者：释道宁
朝代：宋

大家东咬西咬，忽然咬著一个。始知是处绿杨堪系马，家家门庭透长安。坐断千圣舌头，露出平生光彩。莫嫌冷淡无滋味，一饱能忘万劫饥。
偈六十三首·其二十五
作者：释道宁
朝代：宋

祖师门下，妙旨无私。不堕物机，混融凡圣。所以涅槃城里，作者犹嗤。明月堂前，道人不顾。灰身灭智，岂是丈夫。避色逃声，何名作者。捞龙打凤，须信男儿。露刃藏锋，还他开士。化城抹过，宝所非遥。独步坤维，何人境界。打破画瓶归去后，南山下雨北山云。
偈六十三首·其二十八
作者：释道宁
朝代：宋

乾坤之内，宇宙之中。高悬舜日，大扇尧风。祝一人之寿算，祈万世之穹隆。唯吾家佛子受赐颇多，物外优游凭何祝。
偈六十三首·其二十四
作者：释道宁
朝代：宋

三八念诵，五日一参。古佛标榜，今人可观。通方上士，不用颟顸。如石含玉，似地擎山。直下会得，也大无端。明暗一条今古路，依俙屈曲隔烟岚。
偈六十三首·其二四
作者：释道宁
朝代：宋

三八念诵，五日一参。
古佛标牓，今人可观。
通方上士，不用颟顸。
如石含玉，似地擎山。
直下会得，也大无端。
明暗一条今古路，依俙屈曲隔烟岚。
偈六十三首·其五〇
作者：释道宁
朝代：宋

兔走乌飞，暗移时节。
入夏早三旬，衲僧彻未彻。
休寻向上关，莫问西来诀。
健则松径閒行，困则堂中便歇。
恩光一道皎然，旷劫未尝生灭。
无物可并雌黄，教我云何剖说。
回头踏着自家乡，始信秤锤浑是铁。
偈六十三首·其五七
作者：释道宁
朝代：宋

滔滔法海，清浊混流。
湛湛禅河，鱼龙变化。
杳杳无涯际，澄澄彻底寒。
短棹孤舟，徒夸好手。
长竿画舫，方称男儿。
风浪掀天，云雷匝界。
丝纶便掷，不顾危亡。
灵鰲锦尾上鈎来，跛鼈盲龟随浪去。
满船装载，月渚芦湾。
共乐昇平，同歌道泰。
从前祖业，岂假外求。
截流到岸之人，且道是何面目。
须弥顶上非凡木，白藕峰前得处高。
偈六十三首·其五三
作者：释道宁
朝代：宋

生也不知，死也不会。
不知不会，逍遥自在。
南北东西，曾无罣碍。
露地白牛无觅处，火裏蝍蟟飞上天。
偈六十三首·其五八
作者：释道宁
朝代：宋

未离兜率，已降王宫。
未出母胎，度人已毕。
日日日从东畔出，朝朝鷄向五更啼。
虽然不是桃源洞，春至桃花亦满蹊。
偈六十三首·其五六
作者：释道宁
朝代：宋

赵州老汉，大似因风吹火。
顺水扬帆，击碎斯关。
尘中物外，凡则全凡，圣则全圣。
若能如是解，通达事理竟。
其或涯际未分，路逢死蛇莫打杀，没底篮子盛将归。
偈六十三首·其五十
作者：释道宁
朝代：宋

兔走乌飞，暗移时节。入夏早三旬，衲僧彻未彻。休寻向上关，莫问西来诀。健则松径閒行，困则堂中便歇。恩光一道皎然，旷劫未尝生灭。无物可并雌黄，教我云何剖说。回头踏著自家乡，始信秤锤浑是铁。
偈六十三首·其五十七
作者：释道宁
朝代：宋

滔滔法海，清浊混流。湛湛禅河，鱼龙变化。杳杳无涯际，澄澄彻底寒。短棹孤舟，徒誇好手。长竿画舫，方称男儿。风浪掀天，云雷匝界。丝纶便掷，不顾危亡。灵鳌锦尾上钩来，跛鳖盲龟随浪去。满船装载，月渚芦湾。共乐升平，同歌道泰。从前祖业，岂假外求。截流到岸之人，且道是何面目。须弥顶上非凡木，白藕峰前得处高。
偈六十三首·其五十三
作者：释道宁
朝代：宋

生也不知，死也不会。不知不会，逍遥自在。南北东西，曾无挂碍。露地白牛无觅处，火里蝍蟟飞上天。
偈六十三首·其五十八
作者：释道宁
朝代：宋

未离兜率，已降王宫。未出母胎，度人已毕。日日日从东畔出，朝朝鸡向五更啼。虽然不是桃源洞，春至桃花亦满蹊。
偈六十三首·其五十六
作者：释道宁
朝代：宋

赵州老汉，大似因风吹火。顺水飏帆，击碎斯关。尘中物外，凡则全凡，圣则全圣。若能如是解，通达事理竟。其或涯际未分，路逢死蛇莫打杀，没底篮子盛将归。
偈六十三首·其五十四
作者：释道宁
朝代：宋

古今不异，达者同归。踏著斯关，自他兼济。山僧不惜眉毛，重为诸人指注。休，休，大丈夫儿合自由。急急脩，莫悠悠，看看便是结交头。莫学陵田栽晚稻，一阵霜风无可收。
偈六十三首·其五四
作者：释道宁
朝代：宋

古今不异，达者同归。
踏着斯关，自他兼济。
山僧不惜眉毛，重为诸人指註。
休，休，大丈夫儿合自由。
急急修，莫悠悠，看看便是结交头。
莫学陵田栽晚稻，一阵霜风无可收。
偈六十三首·其六〇
作者：释道宁
朝代：宋

灵山密旨，迦叶非闻。
少室玄言，神光道听。
拈华得髓，尽是虚名。
妙用无私，匪从外有。
放行也，皇风荡荡，帝道平平。
收来也，海晏河清，民歌率土。
不收不放，共乐昇平。
金轮统御三千界，山岳齐呼万岁声。
偈六十三首·其六十
作者：释道宁
朝代：宋

灵山密旨，迦叶非闻。少室玄言，神光道听。拈华得髓，尽是虚名。妙用无私，匪从外有。放行也，皇风荡荡，帝道平平。收来也，海晏河清，民歌率土。不收不放，共乐升平。金轮统御三千界，山岳齐呼万岁声。
偈六十三首·其十
作者：释道宁
朝代：宋

时光迅速，不与人期。刹那异世，早见岁除。未明心地，难免狐疑。设使问似百川竞注，答如大海吞流。古佛堂中，都用不著。
偈六十三首·其十九
作者：释道宁
朝代：宋

先贤垂范，流落人间。日久岁深，禅人不顾。语非玄妙，直透重关。画瓶打破，渌水青山。莫讶报慈多冷淡，得盘桓处且盘桓。
偈六十三首·其四〇
作者：释道宁
朝代：宋

万里无云，长天一色。
不落古今，那该彼此。
要津把断，风骨旋生。
设使灵山密付，谩说拈华少室，亲传徒夸得髓。
师子窟中无异兽，象王行处绝狐踪。
偈六十三首·其四三
作者：释道宁
朝代：宋

灵山顾视，迦叶亲闻。
白藕峰前，卢公契旨。
直饶鍼芥相投，未免随波逐浪。
俱成胜负，犹涉驱驰。
争似青天为幕，夜月为鈎。
卧藤萝下，块石枕头。
踏得故关田地稳，不风流处也风流。
偈六十三首·其四八
作者：释道宁
朝代：宋

高提祖印，独耀寰区。
坐却舌头，圣凡罔测。
声前要旨，妙叶难该。
句后玄关，金鍼双锁。
通人分上，肯受提撕。
懞懂禅流，徒夸作略。
设使五湖衲子，四海高人。
问似龙飞凤舞，答如玉转珠回。
向本分事中，白云万里。
诸缘不涉，岂落今时。
混沌未分全体现，干坤纔剖失便宜。
偈六十三首·其四十
作者：释道宁
朝代：宋

万里无云，长天一色。不落古今，那该彼此。要津把断，风骨旋生。设使灵山密付，谩说拈华少室，亲传徒誇得髓。师子窟中无异兽，象王行处绝狐踪。
偈六十三首·其四十三
作者：释道宁
朝代：宋

灵山顾视，迦叶亲闻。白藕峰前，卢公契旨。直饶针芥相投，未免随波逐浪。俱成胜负，犹涉驱驰。争似青天为幕，夜月为钩。卧藤萝下，块石枕头。踏得故关田地稳，不风流处也风流。
偈六十三首·其四十八
作者：释道宁
朝代：宋

高提祖印，独耀寰区。坐却舌头，圣凡罔测。声前要旨，妙叶难该。句后玄关，金针双锁。通人分上，肯受提撕。懞懂禅流，徒誇作略。设使五湖衲子，四海高人。问似龙飞凤舞，答如玉转珠回。向本分事中，白云万里。诸缘不涉，岂落今时。混沌未分全体现，乾坤才剖失便宜。
偈六十三首·其四十四
作者：释道宁
朝代：宋

云收天际，雾捲长空。坐立俨然，谁家风月。这里荐得，早涉崎岖。更待商量，般雪填井。不许夜行刚把火，直须当道与人看。
偈六十三首·其四四
作者：释道宁
朝代：宋

云收天际，雾捲长空。
坐立俨然，谁家风月。
这裏荐得，早涉崎岖。
更待商量，般雪填井。
不许夜行刚把火，直须当道与人看。
偈六十九首·其一〇
作者：释道宁
朝代：宋

晷运推移，日南长至。
分明一道恩光，照彻十方三世。
全彰诸祖玄关，漏泄衲僧巴鼻。
灵云刚道无疑，弥勒徒夸授记。
争如李四张三，相贺街头巷尾。
不是海印发光，亦非楞严三昧。
林下高人，休要瞌睡。
令余暗裏笑舒眉，直是清风动天地。
偈六十九首·其一一
作者：释道宁
朝代：宋

宗门奥旨，造者还稀。
体用无私，随流得妙。
有时互为主，伴敲唱玄风。
有时对面藏，身难窥影迹。
要津把断，凡圣迷源。
利物垂慈，等閒入艹。
偈六十九首·其一八
作者：释道宁
朝代：宋

熏风乍扇，云雾顿开。
杲日腾空，森罗互显。
如镜照像，不碍光辉。
汝等诸人，二六时中。
发宣前尘，凭何印可。
这裏荐得，无明界内，古佛家风。
荆棘林中，衲僧巴鼻。
大地山河，借你出气。
借水献花常式事，傍观犹笑老婆心。
偈六十九首·其一四
作者：释道宁
朝代：宋

数日寺门浩浩，全身走入荒艹。
五湖高士安禅，休要别处寻讨。
廊下喏诺分明，阶前斛斟叫噪。
劳生日用无私，般若光中虚老。
灯笼暗地攒眉，露柱低头懊恼。
令予冷眼偷看，不觉呵呵笑倒。
三钱买个郑州梨，元来是青州枣。
偈六十九首·其三〇
作者：释道宁
朝代：宋

报慈一言，千圣不传。
即时妙会，火裏生莲。
路遥知马力，岁久见人心。
偈六十九首·其三八
作者：释道宁
朝代：宋

苏州有，常州有。
月白风清，天长地久。
路着旧乡关，金毛善哮吼。
父慈子孝少人知，回首面南看北斗。
偈六十九首·其三十
作者：释道宁
朝代：宋

报慈一言，千圣不传。即时妙会，火里生莲。路遥知马力，岁久见人心。
偈六十九首·其三十八
作者：释道宁
朝代：宋

苏州有，常州有。月白风清，天长地久。路著旧乡关，金毛善哮吼。父慈子孝少人知，回首面南看北斗。
偈六十九首·其九
作者：释道宁
朝代：宋

报慈一要，凡圣同妙。
犬吠馿鸣，龙吟虎啸。
道吾乐神，师巫祭庙。
雨过山青，云收日照。
拾得与寒山，不觉呵呵笑。
休休，他年自有知音，岂待今朝说破。
偈六十九首·其九
作者：释道宁
朝代：宋

报慈一要，凡圣同妙。犬吠驴鸣，龙吟虎啸。道吾乐神，师巫祭庙。雨过山青，云收日照。拾得与寒山，不觉呵呵笑。休休，他年自有知音，岂待今朝说破。
偈六十九首·其二
作者：释道宁
朝代：宋

风搅长空，春云四起。
六臂三头，徒夸唇觜。
匝地普天，全非伴侣。
等閒拈出与君看，直下分明须荐取。
偈六十九首·其二
作者：释道宁
朝代：宋

风搅长空，春云四起。六臂三头，徒誇唇觜。匝地普天，全非伴侣。等閒拈出与君看，直下分明须荐取。
偈六十九首·其二〇
作者：释道宁
朝代：宋

春风浩浩，春鸟喃喃。
山花开似锦，涧水湛如蓝。
大圆镜裏，扣己而参，便恁么去也太无端。
文殊去后无消息，休问前三与后三。
偈六十九首·其二一
作者：释道宁
朝代：宋

枯木岩前，道人不顾。
尘劳界内，衲子兴悲。
恋着玄关，全亏大用。
灰身灭智，岂是良图。
裂破面门，救诸苦趣。
为祥为瑞，今正是时。
捞龙趁凤男儿事，浅种深耕效仰山。
偈六十九首·其二八
作者：释道宁
朝代：宋

丛林浩浩，谁是知音。
马祖堂中，盘山回首。
云门会裏，明教翻身。
彼此一时，孰分优劣。
入鄽不露迹，随处是家风。
浅种与深耕，秋冬收颗粒。
从他五湖衲子，端坐无疑。
日高一钵和罗饭，禅道是非都不知。
尘中辨主，闹裏求人。
两手扶犁，镢头边事。
陋巷不骑金镫马，回来却着破襕衫。
偈六十九首·其二十
作者：释道宁
朝代：宋

春风浩浩，春鸟喃喃。山花开似锦，涧水湛如蓝。大圆镜里，扣己而参，便恁么去也太无端。文殊去后无消息，休问前三与后三。
偈六十九首·其二十一
作者：释道宁
朝代：宋

枯木岩前，道人不顾。尘劳界内，衲子兴悲。恋著玄关，全亏大用。灰身灭智，岂是良图。裂破面门，救诸苦趣。为祥为瑞，今正是时。捞龙趁凤男儿事，浅种深耕效仰山。
偈六十九首·其二十八
作者：释道宁
朝代：宋

丛林浩浩，谁是知音。马祖堂中，盘山回首。云门会里，明教翻身。彼此一时，孰分优劣。入廛不露迹，随处是家风。浅种与深耕，秋冬收颗粒。从他五湖衲子，端坐无疑。日高一钵和罗饭，禅道是非都不知。尘中辨主，闹里求人。两手扶犁，钁头边事。陋巷不骑金镫马，回来却著破襕衫。
偈六十九首·其五七
作者：释道宁
朝代：宋

涅槃城裏，求是安身。
十字街头，何妨出手。
放行把住，通变由人。
五位君臣，徒夸作略。
三玄宾主，谩逞锋机。
直截无私，殊乖妙用。
设使四十九年，三百余会。
琅函玉偈，海藏龙宫。
检点将来，呼为切脚。
儒门弟子无人识，碧眼胡僧笑点头。
偈六十九首·其五三
作者：释道宁
朝代：宋

毗卢影裏，般若光中。
互为主伴，法界融通。
白云片片，帝网重重。
形分万派，月印寒空。
道人活计，古佛家风。
自他兼济，无功之功。
高着眼，莫狐疑。
卷舒自在，今正是时。
路逢剑客须呈剑，不是诗人莫献诗。
偈六十九首·其五九
作者：释道宁
朝代：宋

永嘉一宿，道播寰区。
招扇隔江，法流四海。
干坤未剖，谁是知音。
空劫已前，何人印可。
向上一路，千圣不传。
透脱斯关，方能妙用。
慈云叆叇，舒卷湘江。
不假风雷，滂沛甘泽。
三艹二木，并获敷荣。
青山不锁长飞势，沧海合知来处高。
偈六十九首·其五二
作者：释道宁
朝代：宋

此生西天，斯晨禁足。
依旧夜短昼长，是处山青水渌。
都来一个虚空，不用强生节目。
争如攃手便归来，六六元来三十六。
殷勤为报道中人，恋着玄关即拘束。
偈六十九首·其五五
作者：释道宁
朝代：宋

出家佛子，物外高流。
挈锡携缾，访寻知识。
须是踏着自己稳实田地，方解茆庵石室折脚铛儿。
煮粥煎茶，接待往来，随家丰俭。
未到如斯境界，不可虚延岁月。
二六时中，收视返听。
子细揣摩，是何面目。
偈六十九首·其五十七
作者：释道宁
朝代：宋

涅槃城里，求是安身。十字街头，何妨出手。放行把住，通变由人。五位君臣，徒誇作略。三玄宾主，谩逞锋机。直截无私，殊乖妙用。设使四十九年，三百馀会。琅函玉偈，海藏龙宫。检点将来，呼为切脚。儒门弟子无人识，碧眼胡僧笑点头。
偈六十九首·其五十三
作者：释道宁
朝代：宋

毗卢影里，般若光中。互为主伴，法界融通。白云片片，帝网重重。形分万派，月印寒空。道人活计，古佛家风。自他兼济，无功之功。高著眼，莫狐疑。卷舒自在，今正是时。路逢剑客须呈剑，不是诗人莫献诗。
偈六十九首·其五十九
作者：释道宁
朝代：宋

永嘉一宿，道播寰区。招扇隔江，法流四海。乾坤未剖，谁是知音。空劫已前，何人印可。向上一路，千圣不传。透脱斯关，方能妙用。慈云叆叇，舒卷湘江。不假风雷，滂沛甘泽。三草二木，并获敷荣。青山不锁长飞势，沧海合知来处高。
偈六十九首·其五十二
作者：释道宁
朝代：宋

此生西天，斯晨禁足。依旧夜短昼长，是处山青水渌。都来一个虚空，不用强生节目。争如攃手便归来，六六元来三十六。殷勤为报道中人，恋著玄关即拘束。
偈六十九首·其五十五
作者：释道宁
朝代：宋

出家佛子，物外高流。挈锡携瓶，访寻知识。须是踏著自己稳实田地，方解茆庵石室折脚铛儿。煮粥煎茶，接待往来，随家丰俭。未到如斯境界，不可虚延岁月。二六时中，收视返听。子细揣摩，是何面目。
偈六十九首·其六〇
作者：释道宁
朝代：宋

全提密印，千圣迷踪。
肘后灵符，三贤结舌。
平高就下，乃可宣扬。
略露风规，急须着眼。
雪峰父子，或舒或卷，今古无伦。
或抑或扬，凡圣罔测。
重关壁立，谁解流通。
龙向洞中衔雨出，凤从花裏带香归。
偈六十九首·其六七
作者：释道宁
朝代：宋

灵山瞬目，早是周遮。
良马窥鞭，岂为英俊。
岩间宴坐，天帝散花。
无说无闻，藏头露影。
少林面壁，计较未成。
立雪断肱，辜他衲子。
黄梅呈颂，胜负偏枯。
半夜传衣，瞒人不少。
从上来事，合作么生。
岂假人天众前摇唇鼓舌，竞锐争锋。
互立主宾，交参问答。
检点将来，弥天过犯。
不因檀信方敲唱，争见龙华会裏人。
偈六十九首·其六三
作者：释道宁
朝代：宋

报慈一隔，佛祖命脉。
放去收来，圣凡罔测。
隔不隔，若为陈。
担取诗书归旧隠，野花啼鸟一般春。
偈六十九首·其六二
作者：释道宁
朝代：宋

历历分明，堂堂显露。
师子翻身，象王回顾。
若能这裏会观瞻，瞥转玄关无别事。
偈六十九首·其六十
作者：释道宁
朝代：宋

全提密印，千圣迷踪。肘后灵符，三贤结舌。平高就下，乃可宣扬。略露风规，急须著眼。雪峰父子，或舒或卷，今古无伦。或抑或扬，凡圣罔测。重关壁立，谁解流通。龙向洞中衔雨出，凤从花里带香归。
偈六十九首·其六十七
作者：释道宁
朝代：宋

灵山瞬目，早是周遮。良马窥鞭，岂为英俊。岩间宴坐，天帝散花。无说无闻，藏头露影。少林面壁，计较未成。立雪断肱，辜他衲子。黄梅呈颂，胜负偏枯。半夜传衣，瞒人不少。从上来事，合作么生。岂假人天众前摇唇鼓舌，竞锐争锋。互立主宾，交参问答。检点将来，弥天过犯。不因檀信方敲唱，争见龙华会里人。
偈六十九首·其六十三
作者：释道宁
朝代：宋

报慈一隔，佛祖命脉。放去收来，圣凡罔测。隔不隔，若为陈。担取诗书归旧隐，野花啼鸟一般春。
偈六十九首·其六十二
作者：释道宁
朝代：宋

历历分明，堂堂显露。师子翻身，象王回顾。若能这里会观瞻，瞥转玄关无别事。
偈六十九首·其十
作者：释道宁
朝代：宋

晷运推移，日南长至。分明一道恩光，照彻十方三世。全彰诸祖玄关，漏泄衲僧巴鼻。灵云刚道无疑，弥勒徒誇授记。争如李四张三，相贺街头巷尾。不是海印发光，亦非楞严三昧。林下高人，休要瞌睡。令余暗里笑舒眉，直是清风动天地。
偈六十九首·其十一
作者：释道宁
朝代：宋

宗门奥旨，造者还稀。体用无私，随流得妙。有时互为主，伴敲唱玄风。有时对面藏，身难窥影迹。要津把断，凡圣迷源。利物垂慈，等閒入草。
偈六十九首·其十八
作者：释道宁
朝代：宋

薰风乍扇，云雾顿开。杲日腾空，森罗互显。如镜照像，不碍光辉。汝等诸人，二六时中。发宣前尘，凭何印可。这里荐得，无明界内，古佛家风。荆棘林中，衲僧巴鼻。大地山河，借你出气。借水献花常式事，傍观犹笑老婆心。
偈六十九首·其十四
作者：释道宁
朝代：宋

数日寺门浩浩，全身走入荒草。五湖高士安禅，休要别处寻讨。廊下喏诺分明，阶前斛斟叫噪。劳生日用无私，般若光中虚老。灯笼暗地攒眉，露柱低头懊恼。令予冷眼偷看，不觉呵呵笑倒。三钱买个郑州梨，元来是青州枣。
偈六十九首·其四〇
作者：释道宁
朝代：宋

释主拈花，强生枝节。
头陀微笑，眼裏添尘。
目击道存，翻成途辙。
隔江招扇，早涉崎岖。
劝君不用镌顽石，路上行人口似碑。
偈六十九首·其四三
作者：释道宁
朝代：宋

衲僧蹊径，千眼莫窥。
鸟道无私，经行岂碍。
要关在手，通变剎那。
一味醍醐，莫嫌淡薄。
有时毗卢藏内，优钵华开。
嗅之不闻，是何境界。
灵山彷佛，少室依稀。
抖擞提撕，人天兼济。
偈六十九首·其四九
作者：释道宁
朝代：宋

正法眼藏，十圣那知。
秘密玄风，三贤罔测。
灵机湛寂，体妙希夷。
不落今时，岂该数量。
捞笼品类，陶铸群情。
三世诸佛，异口同宣。
六代祖师，亚肩垂示。
琅函玉偈，徧满龙宫。
海角天涯，潜敷奥义。
或瞻或礼，迥脱根尘。
若见若闻，俱成种智。
回光照彻，契本幽微。
印古印今，非前非后。
圆伊独露，方号流通。
超出化门，是真常住。
衲僧孔窍，放过一着。
檀那分上，又且如何。
寿山隠隠侵云际，福海滔滔似镜平。
偈六十九首·其四二
作者：释道宁
朝代：宋

着眼看，休比拟。
几回抛向众人前，八臂那咤提不起。
偈六十九首·其四十
作者：释道宁
朝代：宋

释主拈花，强生枝节。头陀微笑，眼里添尘。目击道存，翻成途辙。隔江招扇，早涉崎岖。劝君不用镌顽石，路上行人口似碑。
偈六十九首·其四十三
作者：释道宁
朝代：宋

衲僧蹊径，千眼莫窥。鸟道无私，经行岂碍。要关在手，通变刹那。一味醍醐，莫嫌淡薄。有时毗卢藏内，优钵华开。嗅之不闻，是何境界。灵山彷佛，少室依稀。抖擞提撕，人天兼济。
偈六十九首·其四十九
作者：释道宁
朝代：宋

正法眼藏，十圣那知。秘密玄风，三贤罔测。灵机湛寂，体妙希夷。不落今时，岂该数量。捞笼品类，陶铸群情。三世诸佛，异口同宣。六代祖师，亚肩垂示。琅函玉偈，遍满龙宫。海角天涯，潜敷奥义。或瞻或礼，迥脱根尘。若见若闻，俱成种智。回光照彻，契本幽微。印古印今，非前非后。圆伊独露，方号流通。超出化门，是真常住。衲僧孔窍，放过一著。檀那分上，又且如何。寿山隐隐侵云际，福海滔滔似镜平。
偈六十九首·其四十二
作者：释道宁
朝代：宋

著眼看，休比拟。几回抛向众人前，八臂那吒提不起。
辩禅人五羊作丐写师真求赞
作者：释道宁
朝代：宋

非幻非真，僧繇难写。
貌不惊人，权衡保社。
画虎作猫，指馿为马。
月彩分辉，风清大夏。
五羊城裏旧知音，觌面相呈那辩也。
慇懃寄语莫狐疑，便是蒋山宁道者。
辩禅人五羊作丐写师真求赞
作者：释道宁
朝代：宋

非幻非真，僧繇难写。貌不惊人，权衡保社。画虎作猫，指驴为马。月彩分辉，风清大夏。五羊城里旧知音，觌面相呈那辩也。慇勤寄语莫狐疑，便是蒋山宁道者。
颂古二十八首·其一〇
作者：释道川
朝代：宋

水中捉月，镜裏寻头。
刻舟求剑，骑牛觅牛。
空花阳焰，梦幻浮沤。
一笔勾断，要休更休。
巴歌杜酒村田乐，不风流处也风流。
颂古二十八首·其十
作者：释道川
朝代：宋

水中捉月，镜里寻头。刻舟求剑，骑牛觅牛。空花阳焰，梦幻浮沤。一笔勾断，要休更休。巴歌杜酒村田乐，不风流处也风流。
举盘山示众偈
作者：释道平
朝代：宋

似地擎山，不知山之孤峻。如石含玉，不知玉之无暇。古人恁么说话，大似抱贼叫屈。普融门下，人人慷慨。生擒虎兕，活捉狞龙。眼里著得须弥山，耳里著得大海水。不是向人誇伎俩，丈夫标致合如斯。
举盘山示众偈
作者：释道平
朝代：宋

似地擎山，不知山之孤峻。
如石含玉，不知玉之无暇。
古人恁么说话，大似抱贼叫屈。
普融门下，人人慷慨。
生擒虎兕，活捉狞龙。
眼裏着得须弥山，耳裏着得大海水。
不是向人夸伎俩，丈夫标致合如斯。
自赞
作者：释道昌
朝代：宋

丹青写出，剩却一个。窦入布衫，著著便破。土面灰头那畔行，水墨观音解推磨。
自赞
作者：释道昌
朝代：宋

丹青写出，剩却一箇。
窦入布衫，着着便破。
土面灰头那畔行，水墨观音解推磨。
颂古五十七首
作者：释道昌
朝代：宋

奴儿婢子，十生九死。于里不正，被外边使。纵饶开口便过头，未免浑身辊泥水。二俱不了，随合多少。纵使夜行，投明未到。水乳不分，菽麦难辨。担带病深，改移功浅。十二时中不依倚，明见佛性有此理，浆水钱在草鞋里。手携花鼓到城根，反著麻鞋过短门。笑把柴头书古字，大家来步月黄昏。活中死眼，无作有用。方寸不移，十方独弄。巧拙不到处，盐官有出身。亲言出亲口，鸡犬闹比邻。是两头语，未出泥水。非两头语，依前自死。振锡卓然，白日青天。风力还他败坏时，漫天大网生光辉。得因失有，是在非边。根源未断，枝派相连。不言言，口何在，转得身来难下载。一帆风过洞庭湖，对面须知已违背。石臼发脚太迟，马祖开口太早。十字街头要钱，须是打他栲栳。担东过西，移前作后。马首千差，佛面百丑。赤士才将画簸箕，乌鸡何事忽惊飞。自从题入新诗后，黄鹤楼前忘却归。长沙似水洗水，老僧自倒自起。三圣特地出头，卖尽满园桃李。马前相扑，入交失脚。不来外求，当面修削。六合彼中身，分明举似人。到处世界总成就，脱略窼臼还渗漏。据款结案，得失过半。尽力担当，上船离岸。无不指示汝，擎茶行食处。圣解凡情不过来。轩轩头角起风雷。大悲许多手眼，如人夜摸枕子。遍身通身起来，尽受奴驱婢使。君不见认著牛迹里，失却大海水。转变未得时，依前有依倚。归去来，归去来，拍天洪浪如浮埃。至道无难，万水千山。唯嫌拣择，鹄黑乌白。才有是非还护惜，不会不知全得力。明白里头如放行，腰金犹颂青青麦。天雷如鼓，云腾致雨。雨霁云收，新月一钩。至道无难，惟嫌拣择。五年分疏太隔脉，东海鲤鱼多赤梢，南山大虫有白额。赵州石桥，只见略彴。度驴度马，应病与药。换步移身，在富全贫。当头如认著，东鲁问西秦。赵州自作自受，南泉外头相救。直饶数目分明，也是私路上走。黄檗活作死医，临济死作活用。维那听事不真，未免唤钟作瓮。无位真人，处处献新。拦胸扭住，不落主宾。乾屎橛，乾屎橛，三人證龟作个鳖。出头露角，指点方见。见处不留，分定针线。下床扭住才拟议，拓开一掌佛法意。脊背汗流唤得回，白莲花向半天开。高揖释迦，不拜弥勒，吃棒趁出犹费力，滴水冰生知未知，抛砖引玉有人识。把火入牛栏，反身外面看。梨花千点白，春雨几声寒。来机深辨，有舒有卷。移却案山，重添针线。千年田，八百主，直下承当还莽卤。郎当屋舍没人修，片瓦根椽谁去竖。君不见甜瓜彻蒂甜，苦瓠连根苦。仰面穿针不见天，低头拾芥不见地。天地针芥无处安，堂堂面目眼中翳。君不见谛当未彻在，龊人趁大彩。南阳师，肌骨好。洞山价，也难讨。沩山翁，云岩老。重注破，成鼓倒。分明行官路，不觉入荒草。葛藤因此到而今，业识茫茫何日了。水到渠成，风行草偃。类之不齐，睹之难面。谁信崖颓石裂时，黄金白银如粪泥。逆放顺收，将寡敌众。隐显同途，得失共用。针针相似不外来。同行语话要分开。自从大地火发后，古庙香炉不著灰。说明道白，埋尘混垢。变化有由，败露不走。谁知暗里骨横抽，要在轰轰霹雳手。佛声从他，认我碗鸣。粗言归第一义，自要看渠？沸。唤作一头驴，正令生光辉。趁手打得走无路，咭嘹舌头何处归。有本无本，学益学损。搬运不时，提起却稳。师子一滴迸六斛，驴乳散入别人屋。业识茫茫辨出时，乌鸡不在芦花宿。法身说法，肉眼看物。在智如愚，大辩如讷。拈起生簸箕别处舂，推出枕子露眠床，剑刃上事放毫光。高高山顶立，深深海底行。新松趁岭种，芳草绕池生。手不攀枝，脚不踏树。口里衔得，当头蹉路。问著西来对不对，罚钱依旧有人悔。腰金上太行，贼眼尽惊慞。不因遭毒手，谁肯夜烧香。宽鞋著瘦脚，短袖入长臂。竿木既随身，逢场还作戏。前三三后三三，一时堆在担头担。到得家中重点检，目前包裹露毵毵。舌头不出口，三三成九九。算到香台还，彼此落人后。当言不避截舌，当炉不避猛火。趁手作得家生，到老自能稳坐。水深杓柄长，舀水洗头剃。雪峰刀上眼忽开，琉璃殿里无关闭。巨岳尘飞，蟭螟生儿。儿落尘里，如锥锥泥。烧火救火，闭门开门。抛柴家丑外头见，万象森罗一口吞。俊鹘冲天，寒鸡晓眠。脱略窼窟，迟速不偏。截断命根急处放，当头手脚缓时样。滴水冰生不认渠，坐筹帏幄江海量。君不见透网金鳞活计新，住持事繁笑杀人。迅雷不及掩耳，下桩要在急水。水深桩脚若长，耳畔雷声四起。拈起拄杖为他中下，上上人来放过不打。秦人一入桃花源，子孙千世为神仙。云居道何必，兴化道不必。眼若不开，梦中叫屈。千里万里，不著便处却能回，闭了方丈依前来。双收双放，半合半开。主宾全体用，石女老黄梅。趁水泛船，随泥作佛。船行佛成，水泥不物。有拄杖兮与拄杖，船中轻荡桨。无拄杖兮夺拄杖，佛面巧出相。好手芭蕉眼不开，塞壑填沟何处来。前面有虎，元来是汝。更问如何，冤苦冤苦。撞墙撞壁，曲不藏直。摘叶拈花，与俭宁奢。罗汉有三毒，如来有二语。聋人争得闻，依旧吃茶去。保福老，保福老，铁眼铜睛还失了。人前惯出手，退三添作九。有眼未尝看，无家自能走。雪峰之句，羚羊挂角。作他弟子没来由，龙蛇阵上看谋略。明头便打，暗里闪过。尽底活时，死中要坐。门外檐间雨滴声，众生颠倒逐迷情。可怜洎不迷己处，出得身来体未明。针头削铁，牛背拔毛。多将少使，冷作热烧。直上法堂便下去，触忤和尚重解注。知是般事休便休，茫茫塞壑与填沟。扑落非他，安排不多。盖覆自在，隐显包罗。抬头失却旧时路，拈篙便上别人渡。转易作难，拔贫成富，千人万人恁么去。尘尘三昧，钵饭桶水。云门眼中，者僧身里。捏合起来无处藏，？著磕著埋没你。尽却命根，方可关门。一挨一拶，电涌雷奔。佛法水中月，耳里眼里说。差之毫釐，失之千里，南北东西知几几。被里出指，水中露觜。屈指眼开，摇觜身起。药病不相治，何须尽大地。反笑老云门，失却娘生鼻。将成之山，不进一篑。老倒云门，坐而获利。钓鳌钓鲸手段高，惯曾下海涉波涛。缓放急收自得便，浮家泛宅何飘飘。恰似初生月，两口无一舌。到了曲弯弯，把火入牛栏。问他以手便斫额，猴黑谁知有猴白。向后失目果然是，要见长人过深水。针头削铁，佛面刮金。无处若有，出手便惊。乱走到家来，到家便乱走。捉得玉麒麟，咬断别人手。绝消息处捉来，有形影中走却。只因懒问儿孙，要把襕衫反著。坐久成劳，位次已高。起时失却人天相，无限行人认白毫。
颂古五十七首·其一
作者：释道昌
朝代：宋

奴儿婢子，十生九死。
于裏不正，被外边使。
纵饶开口便过头，未免浑身辊泥水。
颂古五十七首·其一
作者：释道昌
朝代：宋

奴儿婢子，十生九死。于里不正，被外边使。纵饶开口便过头，未免浑身辊泥水。
颂古五十七首·其一七
作者：释道昌
朝代：宋

赵州石桥，只见略彴。
度驴度马，应病与药。
换步移身，在富全贫。
当头如认着，东鲁问西秦。
颂古五十七首·其一五
作者：释道昌
朝代：宋

至道无难，万水千山。
唯嫌拣择，鹄黑乌白。
纔有是非还护惜，不会不知全得力。
明白裏头如放行，腰金犹颂青青麦。
颂古五十七首·其一六
作者：释道昌
朝代：宋

天雷如鼓，云腾致雨。
雨霁云收，新月一鈎。
至道无难，惟嫌拣择。
五年分疏太隔脉，东海鲤鱼多赤梢，南山大虫有白额。
颂古五十七首·其一四
作者：释道昌
朝代：宋

大悲许多手眼，如人夜摸枕子。
徧身通身起来，尽受奴驱婢使。
君不见认着牛迹裏，失却大海水。
转变未得时，依前有依倚。
归去来，归去来，拍天洪浪如浮埃。
颂古五十七首·其三
作者：释道昌
朝代：宋

水乳不分，菽麦难辨。
担带病深，改移功浅。
十二时中不依倚，明见佛性有此理，浆水钱在草鞋裏。
颂古五十七首·其三
作者：释道昌
朝代：宋

水乳不分，菽麦难辨。担带病深，改移功浅。十二时中不依倚，明见佛性有此理，浆水钱在草鞋里。
颂古五十七首·其三〇
作者：释道昌
朝代：宋

佛声从他，认我碗鸣。
粗言归第一义，自要看渠𡱰沸。
唤作一头驴，正令生光辉。
趁手打得走无路，咭嘹舌头何处归。
颂古五十七首·其三七
作者：释道昌
朝代：宋

当言不避截舌，当炉不避猛火。
趁手作得家生，到老自能稳坐。
水深杓柄长，舀水洗头剃。
雪峰刀上眼忽开，琉璃殿裏无关闭。
颂古五十七首·其三八
作者：释道昌
朝代：宋

巨岳尘飞，蟭螟生儿。
儿落尘裏，如锥锥泥。
烧火救火，闭门开门。
抛柴家丑外头见，万象森罗一口吞。
颂古五十七首·其三十
作者：释道昌
朝代：宋

佛声从他，认我碗鸣。粗言归第一义，自要看渠？沸。唤作一头驴，正令生光辉。趁手打得走无路，咭嘹舌头何处归。
颂古五十七首·其三十七
作者：释道昌
朝代：宋

当言不避截舌，当炉不避猛火。趁手作得家生，到老自能稳坐。水深杓柄长，舀水洗头剃。雪峰刀上眼忽开，琉璃殿里无关闭。
颂古五十七首·其三十八
作者：释道昌
朝代：宋

巨岳尘飞，蟭螟生儿。儿落尘里，如锥锥泥。烧火救火，闭门开门。抛柴家丑外头见，万象森罗一口吞。
颂古五十七首·其二〇
作者：释道昌
朝代：宋

无位真人，处处献新。
拦胸扭住，不落主宾。
干屎橛，干屎橛，三人证龟作箇鼈。
颂古五十七首·其二一
作者：释道昌
朝代：宋

出头露角，指点方见。
见处不留，分定鍼线。
下床扭住纔拟议，拓开一掌佛法意。
脊背汗流唤得回，白莲花向半天开。
颂古五十七首·其二七
作者：释道昌
朝代：宋

水到渠成，风行草偃。
类之不齐，睹之难面。
谁信崖頽石裂时，黄金白银如粪泥。
颂古五十七首·其二九
作者：释道昌
朝代：宋

说明道白，埋尘混垢。
变化有由，败露不走。
谁知暗裏骨横抽，要在轰轰霹雳手。
颂古五十七首·其二八
作者：释道昌
朝代：宋

逆放顺收，将寡敌众。
隐显同途，得失共用。
针针相似不外来。
同行语话要分开。
自从大地火发后，古庙香炉不着灰。
颂古五十七首·其二十
作者：释道昌
朝代：宋

无位真人，处处献新。拦胸扭住，不落主宾。乾屎橛，乾屎橛，三人證龟作个鳖。
颂古五十七首·其二十一
作者：释道昌
朝代：宋

出头露角，指点方见。见处不留，分定针线。下床扭住才拟议，拓开一掌佛法意。脊背汗流唤得回，白莲花向半天开。
颂古五十七首·其二十七
作者：释道昌
朝代：宋

水到渠成，风行草偃。类之不齐，睹之难面。谁信崖颓石裂时，黄金白银如粪泥。
颂古五十七首·其二十九
作者：释道昌
朝代：宋

说明道白，埋尘混垢。变化有由，败露不走。谁知暗里骨横抽，要在轰轰霹雳手。
颂古五十七首·其二十八
作者：释道昌
朝代：宋

逆放顺收，将寡敌众。隐显同途，得失共用。针针相似不外来。同行语话要分开。自从大地火发后，古庙香炉不著灰。
颂古五十七首·其二十四
作者：释道昌
朝代：宋

来机深辨，有舒有卷。移却案山，重添针线。千年田，八百主，直下承当还莽卤。郎当屋舍没人修，片瓦根椽谁去竖。君不见甜瓜彻蒂甜，苦瓠连根苦。
颂古五十七首·其二四
作者：释道昌
朝代：宋

来机深辨，有舒有卷。
移却案山，重添鍼线。
千年田，八百主，直下承当还莽卤。
郎当屋舍没人修，片瓦根椽谁去竖。
君不见甜瓜彻蒂甜，苦瓠连根苦。
颂古五十七首·其五〇
作者：释道昌
朝代：宋

尘尘三昧，钵饭桶水。
云门眼中，者僧身裏。
捏合起来无处藏，𡎺着磕着埋没你。
颂古五十七首·其五一
作者：释道昌
朝代：宋

尽却命根，方可关门。
一挨一拶，电涌雷奔。
佛法水中月，耳裏眼裏说。
差之毫釐，失之千里，南北东西知几几。
颂古五十七首·其五七
作者：释道昌
朝代：宋

绝消息处捉来，有形影中走却。
只因懒问儿孙，要把襕衫反着。
坐久成劳，位次已高。
起时失却人天相，无限行人认白毫。
颂古五十七首·其五二
作者：释道昌
朝代：宋

被裏出指，水中露觜。
屈指眼开，摇觜身起。
药病不相治，何须尽大地。
反笑老云门，失却娘生鼻。
颂古五十七首·其五十
作者：释道昌
朝代：宋

尘尘三昧，钵饭桶水。云门眼中，者僧身里。捏合起来无处藏，？著磕著埋没你。
颂古五十七首·其五十一
作者：释道昌
朝代：宋

尽却命根，方可关门。一挨一拶，电涌雷奔。佛法水中月，耳里眼里说。差之毫釐，失之千里，南北东西知几几。
颂古五十七首·其五十七
作者：释道昌
朝代：宋

绝消息处捉来，有形影中走却。只因懒问儿孙，要把襕衫反著。坐久成劳，位次已高。起时失却人天相，无限行人认白毫。
颂古五十七首·其五十二
作者：释道昌
朝代：宋

被里出指，水中露觜。屈指眼开，摇觜身起。药病不相治，何须尽大地。反笑老云门，失却娘生鼻。
颂古五十七首·其十七
作者：释道昌
朝代：宋

赵州石桥，只见略彴。度驴度马，应病与药。换步移身，在富全贫。当头如认著，东鲁问西秦。
颂古五十七首·其十五
作者：释道昌
朝代：宋

至道无难，万水千山。唯嫌拣择，鹄黑乌白。才有是非还护惜，不会不知全得力。明白里头如放行，腰金犹颂青青麦。
颂古五十七首·其十六
作者：释道昌
朝代：宋

天雷如鼓，云腾致雨。雨霁云收，新月一钩。至道无难，惟嫌拣择。五年分疏太隔脉，东海鲤鱼多赤梢，南山大虫有白额。
颂古五十七首·其十四
作者：释道昌
朝代：宋

大悲许多手眼，如人夜摸枕子。遍身通身起来，尽受奴驱婢使。君不见认著牛迹里，失却大海水。转变未得时，依前有依倚。归去来，归去来，拍天洪浪如浮埃。
颂古五十七首·其四七
作者：释道昌
朝代：宋

明头便打，暗裏闪过。
尽底活时，死中要坐。
门外檐间雨滴声，众生颠倒逐迷情。
可怜洎不迷己处，出得身来体未明。
颂古五十七首·其四二
作者：释道昌
朝代：宋

千里万里，不着便处却能回，闭了方丈依前来。
双收双放，半合半开。
主宾全体用，石女老黄梅。
颂古五十七首·其四八
作者：释道昌
朝代：宋

针头削铁，牛背拔毛。
多将少使，冷作热烧。
直上法堂便下去，触忤和尚重解註。
知是般事休便休，茫茫塞壑与填沟。
颂古五十七首·其四十七
作者：释道昌
朝代：宋

明头便打，暗里闪过。尽底活时，死中要坐。门外檐间雨滴声，众生颠倒逐迷情。可怜洎不迷己处，出得身来体未明。
颂古五十七首·其四十二
作者：释道昌
朝代：宋

千里万里，不著便处却能回，闭了方丈依前来。双收双放，半合半开。主宾全体用，石女老黄梅。
颂古五十七首·其四十八
作者：释道昌
朝代：宋

针头削铁，牛背拔毛。多将少使，冷作热烧。直上法堂便下去，触忤和尚重解注。知是般事休便休，茫茫塞壑与填沟。
偈颂四首
作者：释道济
朝代：宋

一手动时千手动，一眼观时千眼观。既是名为观自在，何须拈弄几多般。背倚寒岩，面如满月。尽大地人，只见半截。一块两块，佛也不怪。一醒两醒，佛也不嗔。一碗两碗，佛也不管。小黄碗内几星麸，半是酸齑半是瓠。誓不出生违佛教，出生之后碗中无。
真像沈提点求赞
作者：释道济
朝代：宋

远看不是，近看不像。
费尽许多工夫，画出这般模样。
眉如扫箒，一张大口。
不会非言，只会吃酒。
看看白头，常常赤脚。
有色无心，有染无着。
醉眠不管江海波，浑身蓝缕害风魔。
桃花柳叶无心恋，月白风清笑与歌。
倒骑馿子归天岭，钓月耕云自琢磨。
真像沈提点求赞
作者：释道济
朝代：宋

远看不是，近看不像。费尽许多工夫，画出这般模样。眉如扫帚，一张大口。不会非言，只会吃酒。看看白头，常常赤脚。有色无心，有染无著。醉眠不管江海波，浑身蓝缕害风魔。桃花柳叶无心恋，月白风清笑与歌。倒骑驴子归天岭，钓月耕云自琢磨。
临济讚
作者：释道璨
朝代：宋

开眼受睦州厮瞒，甘心吃黄蘗痛棒。
握定拳以当平热生，除一喝别无伎俩。
何曾梦见无位真人，刚要灭却正法眼藏。
见人家则尽情藉没，併与性命一时扫荡。
不可闻名，如何近傍。
自有佛法以至于今，少曾见有箇样，不覩是底和尚。
临济赞
作者：释道璨
朝代：宋

开眼受睦州厮瞒，甘心吃黄檗痛棒。握定拳以当平热生，除一喝别无伎俩。何曾梦见无位真人，刚要灭却正法眼藏。见人家则尽情藉没，并与性命一时扫荡。不可闻名，如何近傍。自有佛法以至于今，少曾见有个样，不睹是底和尚。
偈颂二十五首·其三
作者：释道璨
朝代：宋

趺坐迭足，问讯起手。
眼若透青，一见便了。
更待说心说性，山僧未曾问人借得口。
偈颂二十五首·其三
作者：释道璨
朝代：宋

趺坐叠足，问讯起手。眼若透青，一见便了。更待说心说性，山僧未曾问人借得口。
偈颂二十五首·其二五
作者：释道璨
朝代：宋

雨不来，旱弥烈。
草木枯，金石裂。
江流断，井泉竭。
尽大地，生意绝。
东湖上，干坤别。
最清凉，无恼热。
优昙花正开，清香来不彻。
偈颂二十五首·其二十五
作者：释道璨
朝代：宋

雨不来，旱弥烈。草木枯，金石裂。江流断，井泉竭。尽大地，生意绝。东湖上，乾坤别。最清凉，无恼热。优昙花正开，清香来不彻。
偈颂二十五首·其六
作者：释道璨
朝代：宋

今日雨，明日雨。
春流岸岸深，屋漏无干处。
鲁公亭上望番城，祇有湖水无行路。
偈颂二十五首·其六
作者：释道璨
朝代：宋

今日雨，明日雨。春流岸岸深，屋漏无乾处。鲁公亭上望番城，祇有湖水无行路。
偈颂二十五首·其四
作者：释道璨
朝代：宋

风萧萧，雨萧萧。
天高地厚，水阔山遥。
达磨大师无端游梁历魏，二祖大师平白失了一臂。
水潦和尚不合吃马师一踏，天下大禅佛枉自吃了四藤条，说着令人恨不消。
偈颂二十五首·其四
作者：释道璨
朝代：宋

风萧萧，雨萧萧。天高地厚，水阔山遥。达磨大师无端游梁历魏，二祖大师平白失了一臂。水潦和尚不合吃马师一踏，天下大禅佛枉自吃了四藤条，说著令人恨不消。
偈颂十二首
作者：释道璨
朝代：宋

无个入处，奔走杀人。有个入处，碍塞杀人。五日风，十日雨。江面不惊，边烽不举。眼前渐见太平，耳畔多闻好雨。山人只管看青山，有口不须吞佛祖。一言已出驷难追，道了如何悔得来。冷地被人相讦露，牙关咬定口慵开。扰扰匆匆，晨鸡暮钟。唤冬作夏，唤夏作冬。一线短长谁管得，雪霜尽处是春风。睚到虚空粉碎时，空花一任眼前飞。若还别觅安心法，客路漫漫何处归。今日则有，明日则无。天何高，地何极。谓吾灭度，谓吾不灭度。一个死尸，许多狼藉。我观灵山百万大众，惟波旬却有丈夫气息，面赤不如语直。临济一喝，德山一棒。霹雳电光，宁容近傍。不拨一境，不露一机。锦包特石，绵裹秤椎。天晴盖却屋，乘时刈却禾。输纳王租了，秋冬事转多。阿呵呵，唤不回头争奈何。土木场中辊一回，平生己眼豁然开。广寒宫殿无关钥，撞破髑髅归去来。一冬不雨，一春不雨。九土皆焦枯，天高叫无路。开先拄杖子忽然变作空行龙王，油然起云霈然洪澍。直得枯者荣甲者拆萌者吐，发机须是千钧弩。肥不剩肉，瘦不露骨。动地放光明，眼睛乌律律。
偈颂十二首·其三
作者：释道璨
朝代：宋

报恩门庭，别无道理。长连床上，大众努觜。本无佛法可商量，亦不坐在鬼窟里。蓦然洗面摸著鼻，便知得饭元是米。更若迟迟疑疑，白云千里万里。
偈颂十二首·其三
作者：释道璨
朝代：宋

报恩门庭，别无道理。
长连床上，大众努觜。
本无佛法可商量，亦不坐在鬼窟裏。
蓦然洗面摸着鼻，便知得饭元是米。
更若迟迟疑疑，白云千里万里。
偈颂十二首·其九
作者：释道璨
朝代：宋

天下老隠山，丑怪百千状。
不依本分说禅，一向横拈竖放。
有时放夜市于蟭螟眼中，有时驾铁船于须弥顶上。
有时倒骑骏马骤高楼，有时轻引藕丝牵大象。
证鳖成龟，唤三作两。
黑豆换人眼睛，偏做遮般伎俩。
偈颂十二首·其九
作者：释道璨
朝代：宋

天下老隐山，丑怪百千状。不依本分说禅，一向横拈竖放。有时放夜市于蟭螟眼中，有时驾铁船于须弥顶上。有时倒骑骏马骤高楼，有时轻引藕丝牵大象。證鳖成龟，唤三作两。黑豆换人眼睛，偏做遮般伎俩。
偈颂十二首·其六
作者：释道璨
朝代：宋

今日则有，明日则无。天何高，地何极。谓吾灭度，谓吾不灭度。一个死尸，许多狼藉。我观灵山百万大众，惟波旬却有丈夫气息，面赤不如语直。
偈颂十二首·其六
作者：释道璨
朝代：宋

今日则有，明日则无。
天何高，地何极。
谓吾灭度，谓吾不灭度。
一箇死尸，许多狼藉。
我观灵山百万大众，惟波旬却有丈夫气息，面赤不如语直。
偈颂十八首
作者：释道璨
朝代：宋

天高地厚，日盈月昃。全提半提，天地悬隔。弟兄财本不多争，共驾官船各自撑。撑去撑来回首看，依前不离蓼花汀。鼓棹扬帆，驾没底船。横行海上，神头鬼面。云门放洞山三顿棒，黄檗打临济三顿棒。减灶添兵，伤盐费酱。一不成单，二不成两。多少芦花对蓼红，时人只看丝纶上。自小离家住日边，去家只道路三千。从人问得来时路，回首元来在目前。即心即佛，山无重数。非心非佛，水无重数。不是心不是佛，白云又无重数。荐福恁么告报，灞陵桥上望西川。寒一上，热一上。普通年事只在，于今更无三般两样。临济处一杓，末山处半杓。玉本无暇，妄自雕琢。有年无德老睦州，无端拶折云门脚。玉关度了久班师，犹向人前动鼓鼙。只道马行荒草地，不知身已陷重围。闹浩浩，闲寂寂。不动一丝头，如对万人敌。惺惺直是惺惺，历历直是历历。捉象亦全其力，捉兔亦全其力。符不书，药不采。起死禁不祥，幸有这个在。满院薰风夏日长，人在藕花香世界。秋深夜长，露寒月皎。钟声短底短长底长，虫声大底大小底小。山僧闻得，展转反侧，不寐到晓。一片祖师心，狼藉知多少。至日书云，云作何色。眼里无筋，青黄赤白。江月照，松风吹，永夜清宵何所为。漏尽夜沉沉，山房风露深。无云生岭上，有月落波心。道在目前，全无罅缝。左之右之，百发百中。是风动，是幡动。临济四料拣，洞山四宾主。甜瓜彻蒂甜，苦瓠连根苦。倒腹倾肠说向人，恰似杏花枝上雨。登芝山，望五老。云静日月正，眼高天地小。达磨大师脊骨等闲踏折，释迦老子心肝五脏一时见了。因思扰扰尘寰，茫茫宇宙。手把夜明符，几个知天晓。
偈颂十八首·其一一
作者：释道璨
朝代：宋

符不书，药不采。
起死禁不祥，幸有这箇在。
满院熏风夏日长，人在藕花香世界。
偈颂十八首·其一六
作者：释道璨
朝代：宋

道在目前，全无罅缝。
左之右之，百发百中。
是风动，是旛动。
偈颂十八首·其十一
作者：释道璨
朝代：宋

符不书，药不采。起死禁不祥，幸有这个在。满院薰风夏日长，人在藕花香世界。
偈颂十八首·其十六
作者：释道璨
朝代：宋

道在目前，全无罅缝。左之右之，百发百中。是风动，是幡动。
偈颂十八首·其四
作者：释道璨
朝代：宋

云门放洞山三顿棒，黄蘗打临济三顿棒。
减竈添兵，伤盐费醤。
一不成单，二不成两。
多少芦花对蓼红，时人只看丝纶上。
偈颂十八首·其四
作者：释道璨
朝代：宋

云门放洞山三顿棒，黄檗打临济三顿棒。减灶添兵，伤盐费酱。一不成单，二不成两。多少芦花对蓼红，时人只看丝纶上。
布袋赞
作者：释道璨
朝代：宋

布袋无口，拄杖无枝。靠定这个，有甚了期。明皎皎，暗昏昏。未曾举首，烁破面门。若更停机停思，苦哉弥勒世尊。
自赞
作者：释道璨
朝代：宋

头小面狭，眼横鼻直。难亲易忘，易见难识。刚道笑翁手脚缓慢，无准痴绝，尺寸短窄。视秦山乔岳不过一拳，视长江大河不过一滴。西天此土要横行，有祖以来无此僧。读书不识字，行脚不会禅。有拳爷不识，有口佛不吞。惟康第一莫学他，学他陷汝到黄泉。
观音讚
作者：释道璨
朝代：宋

声以眼闻，色以耳见。
下与众生同一悲仰，上与诸佛同一悲愿。
大海枯，盘石烂，我此大心方了办。
观音赞
作者：释道璨
朝代：宋

声以眼闻，色以耳见。下与众生同一悲仰，上与诸佛同一悲愿。大海枯，磐石烂，我此大心方了办。如屿兮媚川，如山兮倚天。大哉圆通之道，民无得而名焉。
观音赞·其一
作者：释道璨
朝代：宋

声以眼闻，色以耳见。下与众生同一悲仰，上与诸佛同一悲愿。大海枯，磐石烂，我此大心方了办。
偈颂二十二首
作者：释道生
朝代：宋

今朝八月十五，天色半阴半雨。
几多门外游人，不睹月圆当户。
也好笑，又堪嗟。
争似西湖寺里一队古佛，参退归堂喫茶。
偈颂二十二首·其一一
作者：释道生
朝代：宋

听着则聋，觑着则瞎。
靠倒达磨老臊胡，打杀临济白拈贼。
偈颂二十二首·其一二
作者：释道生
朝代：宋

衲僧门下，三月一结。
把断要津，圣凡路绝。
一夜檐头雨滴声，刚把真机俱漏泄，切忌守着繫馿橛。
偈颂二十二首·其二
作者：释道生
朝代：宋

今朝八月十五，天色半阴半雨。几多门外游人，不睹月圆当户。也好笑，又堪嗟。争似西湖寺里一队古佛，参退归堂吃茶。
偈颂二十二首·其二
作者：释道生
朝代：宋

今朝八月十五，天色半阴半雨。
几多门外游人，不覩月圆当户。
也好笑，又堪嗟。
争似西湖寺裏一队古佛，参退归堂吃茶。
偈颂二十二首·其八
作者：释道生
朝代：宋

三月既望，惠风和畅。龟峰擂鼓升堂，云集五湖龙象。人人鼻孔辽天，好个西来榜样。
偈颂二十二首·其八
作者：释道生
朝代：宋

三月既望，惠风和畅。
龟峰擂鼓升堂，云集五湖龙象。
人人鼻孔辽天，好箇西来榜样。
偈颂二十二首·其十一
作者：释道生
朝代：宋

听著则聋，觑著则瞎。靠倒达磨老臊胡，打杀临济白拈贼。
偈颂二十二首·其十二
作者：释道生
朝代：宋

衲僧门下，三月一结。把断要津，圣凡路绝。一夜檐头雨滴声，刚把真机俱漏泄，切忌守著系驴橛。
偈五首
作者：释道行
朝代：宋

会即便会，玉本无暇。若言不会，碓觜生花。试问九年面壁，何如大会拈华。南明恁么商确，也是顺风潵沙。云笼岳顶，百鸟无声。月隐寒潭，龙珠自耀。直得石梁忽然大悟，石洞顿尔心休。虚空开口作證，溪北石僧点头。诸人总在这里瞌睡，笑杀陕府铁牛。通身是口，说得一半。通身是眼，用得一橛。用不到处说有馀，说不到处用无尽。所以道，当用无说，当说无用。用说同时，用说不同时。诸人若也拟议，西峰在你脚底。句亦刬，意亦刬，绝毫绝釐处，如山如岳。句亦到，意亦到，如山如岳处，绝毫绝釐。黄梅雨，麦秋寒。恁么会，太无端。时节因缘佛性义，大都须是髑髅乾。
偈五首·其三
作者：释道行
朝代：宋

通身是口，说得一半。通身是眼，用得一橛。用不到处说有馀，说不到处用无尽。所以道，当用无说，当说无用。用说同时，用说不同时。诸人若也拟议，西峰在你脚底。
偈五首·其三
作者：释道行
朝代：宋

通身是口，说得一半。
通身是眼，用得一橛。
用不到处说有余，说不到处用无尽。
所以道，当用无说，当说无用。
用说同时，用说不同时。
诸人若也拟议，西峰在你脚底。
偈五首·其二
作者：释道行
朝代：宋

云笼岳顶，百鸟无声。
月隐寒潭，龙珠自耀。
直得石梁忽然大悟，石洞顿尔心休。
虚空开口作证，溪北石僧点头。
诸人总在这裏瞌睡，笑杀陕府铁牛。
偈五首·其二
作者：释道行
朝代：宋

云笼岳顶，百鸟无声。月隐寒潭，龙珠自耀。直得石梁忽然大悟，石洞顿尔心休。虚空开口作證，溪北石僧点头。诸人总在这里瞌睡，笑杀陕府铁牛。
偈五首·其五
作者：释道行
朝代：宋

黄梅雨，麦秋寒。恁么会，太无端。时节因缘佛性义，大都须是髑髅乾。
偈五首·其五
作者：释道行
朝代：宋

黄梅雨，麦秋寒。
恁么会，太无端。
时节因缘佛性义，大都须是髑髅干。
偈十首
作者：释道行
朝代：宋

动则万丈悬崖，不动则当处沈埋。千重万重关锁，一锤当面击开。伎死禅和无数，依前似鸭闻雷。车不横推，理无曲断。若是此花，佛与帝释。正宗法眼，历古昭彰。大因因缘，此时成现。迅机掣电处密密绵绵，绵绵密密中迅机掣电。更问如之若何，我面何殊佛面。金乌急，玉兔速，天上星兮地下要。衲僧要透祖师关，劝君拈却面前大案山，自然会得五祖把火入牛栏。一不成，二不是。三不定，四不可。拗折弓箭，踏翻射垛。狗子佛性无，韶石不相辜。为君重决破，秋至雁衔芦。门前石塔子，八白与九紫。方道既分明，免被巡官使。从上宗门事，直是少时辈。兔子不吃窼边草，象王走入野狐队。若是少林禅，达磨自不会。为甚如此，苦瓠苦连根，甜菰甜彻蒂。问问不差，答答不错。问答去来，龟毛兔角。依经解义，三世佛冤。离经一字，即同魔说。
偈二首
作者：释道闲
朝代：宋

全机敌胜，犹在半途。啐啄同时，白云万里。才生朕兆，已落二三。不露锋铓，成何道理。诬人之罪，以罪加之。荡荡无迂曲，明明透古今。晓云笼碧岫，残叶落疏林。脱体全收放，当堂定浅深。饶君亲荐得，未是我智音。
偈
作者：释道颜
朝代：宋

坐佛床，斫佛脚，不敬东家孔夫子，却向他乡习礼乐。
偈七首
作者：释道颜
朝代：宋

一叶落，天下秋。一尘起，大地收。鸟窠吹布毛，便有人悟去。今时学者，为甚么却不识自己。仲冬岩寒，三界无安。富者快乐，贫者饥寒。不识玄旨，错认定盘。牛头安尾上，北斗面南看。一滴滴水，一滴滴冻。天寒人寒，风动幡动。云门扇子勃跳上三十三天，筑著帝释鼻孔。东海鲤鱼打一棒，雨似盆倾，不出诸人十二时中寻常受用。去年寒食后，今年寒食前。日日是好日，不是正中偏。客舍久留连，家乡夕照边。檐悬三月雨，水没两湖莲。镬漏烧灯盏，柴生满灶烟。已忘南北念，入望尽平川。向上一窍，八面玲珑。觌面一机，全身担荷。是则金鍮难掩，非则玉石俱焚。拟议不来，银山粉碎。总不恁么，又且如何。是非不挂娘生口，自有旁人话短长。一尘起，大地收。一叶落，天下秋。甲巳之年丙作首，乙庚之岁戊为头。
偈七首·其三
作者：释道颜
朝代：宋

一滴滴水，一滴滴冻。天寒人寒，风动幡动。云门扇子勃跳上三十三天，筑著帝释鼻孔。东海鲤鱼打一棒，雨似盆倾，不出诸人十二时中寻常受用。
偈七首·其三
作者：释道颜
朝代：宋

一滴滴水，一滴滴冻。
天寒人寒，风动幡动。
云门扇子勃跳上三十三天，筑着帝释鼻孔。
东海鲤鱼打一棒，雨似盆倾，不出诸人十二时中寻常受用。
自赞
作者：释道颜
朝代：宋

来自三川，应缘两浙。肩担华木瓜重担，肚束马簸箕三篾。饭咬铁钉，羹煮木札。要是圆悟见儿孙，丧却杨歧家法。奸汉多疑，黠儿落节。即真非真，是相非相。龟毛拂子，兔角拄杖。自歌自舞，独吹独唱。认得师姑是女儿，志公不是闲和尚。
自赞·其一
作者：释道颜
朝代：宋

来自三川，应缘两浙。
肩担华木瓜重担，肚束马簸箕三篾。
饭齩铁钉，羹煮木札。
要是圆悟见儿孙，丧却杨歧家法。
奸汉多疑，黠儿落节。
自赞·其一
作者：释道颜
朝代：宋

来自三川，应缘两浙。肩担华木瓜重担，肚束马簸箕三篾。饭咬铁钉，羹煮木札。要是圆悟见儿孙，丧却杨歧家法。奸汉多疑，黠儿落节。
令僧把衲
作者：释重显
朝代：宋

七八既难，直须教透。来不在前，去不在后。粗细自看，紧缓相就。一日圆成呈似君，想得诸方未知有。
令僧把衲
作者：释重显
朝代：宋

七八既难，直须教透。
来不在前，去不在后。
麤细自看，紧缓相就。
一日圆成呈似君，想得诸方未知有。
僧问四宾主因而有颂颂之
作者：释重显
朝代：宋

如何是宾中宾。云满面埃尘，又曰噫。宾中之宾，少喜多瞑。丈夫壮志，当付何人。如何是宾中主。云兆分其五，又曰引。宾中之主，玄沙猛虎。半合半开，唯自相许。如何是主中宾。云月带重轮，又曰收。如何是主中主。云大千捏聚，又曰揭。
僧问四宾主因而有颂颂之·其七
作者：释重显
朝代：宋

如何是主中主。云大千捏聚，又曰揭。
因事示众
作者：释重显
朝代：宋

石本落落，玉自碌碌。
古之今之，一何𧬊速。
师子不咬麒麟，猛虎不食伏肉。
君不见洞庭孤岛烟浪深，木马追风有人识。
因事示众
作者：释重显
朝代：宋

石本落落，玉自碌碌。古之今之，一何？速。师子不咬麒麟，猛虎不食伏肉。君不见洞庭孤岛烟浪深，木马追风有人识。
至人不器
作者：释重显
朝代：宋

谁当机，举不赚，亦还稀。
摧残峭峻，销烁玄微。
重关曾巨闢，作者未同归。
玉兔乍圆乍缺，金乌似飞不飞。
卢老不知何处去，白云流水共依依。
至人不器
作者：释重显
朝代：宋

谁当机，举不赚，亦还稀。摧残峭峻，销烁玄微。重关曾巨辟，作者未同归。玉兔乍圆乍缺，金乌似飞不飞。卢老不知何处去，白云流水共依依。
送僧
作者：释重显
朝代：宋

古之别，今之别，目对春江倚寥泬。三树两树啼断猿，千峰万峰落残雪。花濛濛，雨濛濛，坤维步步生清风。
送僧
作者：释重显
朝代：宋

古之别，今之别，目对春江倚寥泬。
三树两树啼断猿，千峰万峰落残雪。
花蒙蒙，雨蒙蒙，坤维步步生清风。
送僧之石梁
作者：释重显
朝代：宋

万卉流芳，不知春力。
岩畔涧下，蹙红皱碧。
乘兴復谁同，孤踪远雠敌。
君不见五百圣者导雄机，灵峰晦育深无极。
寒山老，寒山老，随沈迹，迢迢此去须寻觅。
花落花开独望时，记取白云抱幽石。
送僧归灵隐
作者：释重显
朝代：宋

白云无羁，冷淡清奇。雪格未可，鹤态还卑。垂天沃日兮似结不结，为雨从龙兮后期必期。噫，悠悠忽尔春风吹，南北东西唯我知，谁知菡萏峰前布影时。
送僧归灵隐
作者：释重显
朝代：宋

白云无羁，泠淡清奇。
雪格未可，鹤态还卑。
垂天沃日兮似结不结，为雨从龙兮后期必期。
噫，悠悠忽尔春风吹，南北东西唯我知，谁知菡萏峰前布影时。
送小师元楚
作者：释重显
朝代：宋

道之冥机，一何相守。
汝竞光阴，我亲蒲柳。
毋厚弁之夺席，毋薄愚之诵箒。
深思彼伐木丁丁之声，照古照今兮宜善求友。
送小师元楚
作者：释重显
朝代：宋

道之冥机，一何相守。汝竞光阴，我亲蒲柳。毋厚弁之夺席，毋薄愚之诵帚。深思彼伐木丁丁之声，照古照今兮宜善求友。
送小师元贲
作者：释重显
朝代：宋

愧尔求师，为吾弟子。
学虽无闻，道亦可拟。
平飞辩月，照復流水。
斯意斯言兮如不忘，行行𩖼𩖼兮步兰芷。
送小师元贲
作者：释重显
朝代：宋

愧尔求师，为吾弟子。学虽无闻，道亦可拟。平飞辩月，照复流水。斯意斯言兮如不忘，行行？？兮步兰芷。
送广教专使
作者：释重显
朝代：宋

峨峨石头，使乎让祖。
已之匪存，圣之奚慕。
或妄以山，或索云斧。
音耗不通兮清源派分，吾斯语兮讵可论古。
送广教专使
作者：释重显
朝代：宋

峨峨石头，使乎让祖。己之匪存，圣之奚慕。或妄以山，或索云斧。音耗不通兮清源派分，吾斯语兮讵可论古。
送德隆山主
作者：释重显
朝代：宋

霜叶凋残，岩风凛寒。
彼之禅老，忽下崇峦。
衲有云兮曾卷未卷，琴无絃兮解弹不弹。
迢迢既行，宜聼斯语。
明暗路岐，生死洲渚。
而今而后知不知，頺纲委地凭谁举。
送德隆山主
作者：释重显
朝代：宋

霜叶凋残，岩风凛寒。彼之禅老，忽下崇峦。衲有云兮曾卷未卷，琴无弦兮解弹不弹。迢迢既行，宜听斯语。明暗路岐，生死洲渚。而今而后知不知，颓纲委地凭谁举。
送惠俦禅者
作者：释重显
朝代：宋

少林风规，何太萧洒。
笼古罩今，睥真睨假。
谁云发机射虎，自笑品类观马。
剑客茫茫不要呈，甑人往往须擒下。
俦禅俦禫，峥嵘象驾。
送惠俦禅者
作者：释重显
朝代：宋

少林风规，何太萧洒。笼古罩今，睥真睨假。谁云发机射虎，自笑品类观马。剑客茫茫不要呈，甑人往往须擒下。俦禅俦禅，峥嵘象驾。
送清杲禅者
作者：释重显
朝代：宋

春雨蒙蒙，春风𩖼𩖼。
动兮静兮，匪待时出。
云霞闲澹作性，金鐡冷落为骨。
知我者谓我高蹈世表，不知我者谓我下视尘窟。
道恣随方，情融羁锁。
紫栗一寻，青山万朵。
行行思古人之言，无可不可，南北东西但唯我。
送清杲禅者
作者：释重显
朝代：宋

春雨濛濛，春风？？。动兮静兮，匪待时出。云霞闲澹作性，金铁冷落为骨。知我者谓我高蹈世表，不知我者谓我下视尘窟。道恣随方，情融羁锁。紫栗一寻，青山万朵。行行思古人之言，无可不可，南北东西但唯我。
送澄禅者
作者：释重显
朝代：宋

春色依依，袭尔原草。春风浩浩，拂我窗牖。念此分飞，赠无琼玖。片片乱飘岩上梅，条条纵舞溪边柳。澄禅澄禅听斯言，古也今也行路难。知之者石火星流未急，不知者龙骥步骤曾宽。看看，孰云平地起波澜。
送澄禅者
作者：释重显
朝代：宋

春色依依，袭尔原草。
春风浩浩，拂我窗牖。
念此分飞，赠无琼玖。
片片乱飘岩上梅，条条纵舞溪边柳。
澄禅澄禅听斯言，古也今也行路难。
知之者石火星流未急，不知者龙骥步骤曾寛。
看看，孰云平地起波澜。
送远尘禅者
作者：释重显
朝代：宋

衲卷残云，风高绝邻。倚天照雪，堪抗要津。八纮极目兮春山若黛，九野纵步兮汀草如茵。三十四老未轻识，凛然方外奚相亲。
送远尘禅者
作者：释重显
朝代：宋

衲卷残云，风高绝邻。
倚天照雪，堪抗要津。
八纮极目兮春山若黛，九野纵步兮汀草如茵。
三十四老未轻识，澟然方外奚相亲。
颂一百则·其一
作者：释重显
朝代：宋

圣谛廓然，何当辨的。
对朕者谁，还云不识。
因兹暗渡江，岂象生深棘。
阖国人追不再来，千古万古空相忆。
休相忆，清风匝地有何极。
颂一百则·其一
作者：释重显
朝代：宋

圣谛廓然，何当辨的。对朕者谁，还云不识。因兹暗渡江，岂免生深棘。阖国人追不再来，千古万古空相忆。休相忆，清风匝地有何极。
颂一百则·其一〇二
作者：释重显
朝代：宋

要平不平，大巧若拙。
或指或掌，倚天照雪。
大冶兮磨砻不下，良工兮拂拭未歇。
别别，珊瑚枝枝撑着月。
颂一百则·其一三
作者：释重显
朝代：宋

老新开，端的别，解道银碗裏盛雪。
九十六箇应自知，不知却问天边月。
提婆宗，提婆宗，赤幡之下起清风。
颂一百则·其二
作者：释重显
朝代：宋

至道无难，言端语端。
一有多种，二无两般。
天际日上月下，槛前山深水寒。
髑髅识尽喜何立，枯木龙吟消未干。
难难，拣择明白君自看。
颂一百则·其二
作者：释重显
朝代：宋

至道无难，言端语端。一有多种，二无两般。天际日上月下，槛前山深水寒。髑髅识尽喜何立，枯木龙吟消未乾。难难，拣择明白君自看。
颂一百则·其二八
作者：释重显
朝代：宋

问既有宗，答亦攸同。
三句可辨，一镞辽空。
大野兮凉飇飒飒，长天兮疏雨蒙蒙。
君不见少林久坐未归客，静依熊耳一丛丛。
颂一百则·其二十八
作者：释重显
朝代：宋

问既有宗，答亦攸同。三句可辨，一镞辽空。大野兮凉飙飒飒，长天兮疏雨濛濛。君不见少林久坐未归客，静依熊耳一丛丛。
颂一百则·其五〇
作者：释重显
朝代：宋

透网金鳞，休云滞水。
摇干荡坤，振鬣摆尾。
千尺鲸喷洪浪飞，一声雷振清飇起。
清飇起，天上人间知几几。
颂一百则·其五一
作者：释重显
朝代：宋

钵裏饭，桶裏水，多口阿师难下嘴。
北斗南星位不殊，白浪滔天平地起。
拟不拟，止不止，箇箇无裩长者子。
颂一百则·其五八
作者：释重显
朝代：宋

似海之深，如山之固。
蚊虻弄空裏猛风，蝼蚁撼于铁柱。
拣兮择兮，当轩布鼓。
颂一百则·其五六
作者：释重显
朝代：宋

兔马有角，牛羊无角。
绝毫绝釐，如山如岳。
黄金灵骨今犹在，白浪滔天何处着。
无处着，隻履西归曾失却。
颂一百则·其五十
作者：释重显
朝代：宋

透网金鳞，休去滞水。摇乾荡坤，振鬣摆尾。千尺鲸喷洪浪飞，一声雷振清飙起。清飙起，天上人间知几几。
颂一百则·其五十一
作者：释重显
朝代：宋

钵里饭，桶里水，多口阿师难下嘴。北斗南星位不殊，白浪滔天平地起。拟不拟，止不止，个个无裈长者子。
颂一百则·其五十八
作者：释重显
朝代：宋

似海之深，如山之固。蚊虻弄空里猛风，蝼蚁撼于铁柱。拣兮择兮，当轩布鼓。
颂一百则·其五十六
作者：释重显
朝代：宋

兔马有角，牛羊无角。绝毫绝釐，如山如岳。黄金灵骨今犹在，白浪滔天何处著。无处著，只履西归曾失却。
颂一百则·其八一
作者：释重显
朝代：宋

呼即易，遣即难，互换机锋子细看。
劫石固来犹可坏，沧溟深处立须干。
乌臼老，乌臼老，几何般，与他杓柄太无端。
颂一百则·其八七
作者：释重显
朝代：宋

麈中麈，君看取。
下一箭，走三步。
五步若活，成羣趁虎，正眼从来付猎人。
颂一百则·其八九
作者：释重显
朝代：宋

见之不取，思之千里。
好箇班班，爪牙未备。
君不见大雄山下忽相逢，落落声光皆振地。
大丈夫，见也无，收虎尾兮捋虎鬚。
颂一百则·其八五
作者：释重显
朝代：宋

投子投子，机轮无阻。
放一得二，同彼同此。
可怜无限弄潮人，毕竟还落潮中死。
忽然活百川，倒流闹𣽅𣽅。
颂一百则·其八十一
作者：释重显
朝代：宋

呼即易，遣即难，互换机锋子细看。劫石固来犹可坏，沧溟深处立须乾。乌臼老，乌臼老，几何般，与他杓柄太无端。
颂一百则·其八十七
作者：释重显
朝代：宋

麈中麈，君看取。下一箭，走三步。五步若活，成群趁虎，正眼从来付猎人。
颂一百则·其八十九
作者：释重显
朝代：宋

见之不取，思之千里。好个班班，爪牙未备。君不见大雄山下忽相逢，落落声光皆振地。大丈夫，见也无，收虎尾兮捋虎须。
颂一百则·其八十五
作者：释重显
朝代：宋

投子投子，机轮无阻。放一得二，同彼同此。可怜无限弄潮人，毕竟还落潮中死。忽然活百川，倒流闹？？。
颂一百则·其六
作者：释重显
朝代：宋

去却一，拈得七，上下四维无等匹。
徐行踏断流水声，纵观写出飞义迹。
草茸茸，烟羃羃，空生岩畔花狼藉。
弹指堪悲舜若多，莫动着，动着三十棒。
颂一百则·其六
作者：释重显
朝代：宋

去却一，拈得七，上下四维无等匹。徐行踏断流水声，纵观写出飞禽迹。草茸茸，烟羃羃，空生岩畔花狼藉。弹指堪悲舜若多，莫动著，动著三十棒。
颂一百则·其六〇
作者：释重显
朝代：宋

水洒不着，风吹不入。
虎步龙行，鬼号神泣。
头长三尺知是谁，相对无言独足立。
颂一百则·其六一
作者：释重显
朝代：宋

拄杖子，吞干坤，徒说桃花浪奔。
烧尾者不在拏云攫雾，曝鳃者何必丧胆设魂。
拈了也，闻不闻，直须洒洒落落，休更纷纷纭纭。
七十二棒且轻恕，一百五十难放君。
颂一百则·其六八
作者：释重显
朝代：宋

南山云，北山雨，四七二三面相睹。
新罢国裏曾上堂，大唐国裏未打鼓。
苦中乐，乐中苦，谁道黄金如粪土。
颂一百则·其六十
作者：释重显
朝代：宋

水洒不著，风吹不入。虎步龙行，鬼号神泣。头长三尺知是谁，相对无言独足立。
颂一百则·其六十一
作者：释重显
朝代：宋

拄杖子，吞乾坤，徒说桃花浪奔。烧尾者不在拿云攫雾，曝鳃者何必丧胆忘魂。拈了也，闻不闻，直须洒洒落落，休更纷纷纭纭。七十二棒且轻恕，一百五十难放君。
颂一百则·其六十八
作者：释重显
朝代：宋

南山云，北山雨，四七二三面相睹。新罗国里曾上堂，大唐国里未打鼓。苦中乐，乐中苦，谁道黄金如粪土。
颂一百则·其十三
作者：释重显
朝代：宋

老新开，端的别，解道银碗里盛雪。九十六个应自知，不知却问天边月。提婆宗，提婆宗，赤幡之下起清风。
颂一百则·其四
作者：释重显
朝代：宋

一勘破，二勘破，雪上加霜曾险堕。
飞骑将军入虏庭，载得完全能几箇。
急走过，不放过，孤峰顶上草裏坐。
咄。
颂一百则·其四
作者：释重显
朝代：宋

一勘破，二勘破，雪上加霜曾险堕。飞骑将军入虏庭，载得完全能几个。急走过，不放过，孤峰顶上草里坐。咄。
颂古三首
作者：释钦
朝代：宋

唤作如如已变名，廓然无圣岂容情。其间妙叶皆同类，不有玄晖辨浊清。八字打开，十分漏泄。孤危不立道方高，伎俩更无随意说。别别，南斗七兮北斗八。有句无句，明来暗去。活捉生擒，捷书露布。如藤倚树，物以类聚。海外人参，蜀中附子。树倒藤枯，切忌名模。句归何所，苏嚧苏嚧。呵呵大笑，破镜不照。大地茫茫，一任？跳。
颂古三首·其三
作者：释钦
朝代：宋

有句无句，明来暗去。活捉生擒，捷书露布。如藤倚树，物以类聚。海外人参，蜀中附子。树倒藤枯，切忌名模。句归何所，苏嚧苏嚧。呵呵大笑，破镜不照。大地茫茫，一任？跳。
颂古十七首·其一八
作者：释鼎需
朝代：宋

𪂶𪂶鸟，守空池。
鱼从脚底过，𪂶𪂶总不知。
颂古十七首·其十八
作者：释鼎需
朝代：宋

？？鸟，守空池。鱼从脚底过，？？总不知。
颂古四首·其四
作者：释鼎需
朝代：宋

言言言兮，飘风洒雪。
默默默兮，雷輷电掣。
藕丝孔裏骑大鹏，等閒挨落天边月。
颂古四首·其四
作者：释鼎需
朝代：宋

言言言兮，飘风洒雪。默默默兮，雷輷电掣。藕丝孔里骑大鹏，等閒挨落天边月。
偈颂二首·其一
作者：释齐己
朝代：宋

荐得是，移华兼蝶至。荐得非，担泉带月归。是也好，郑州梨胜青州枣。非也好，象山路入蓬莱岛。是亦没交涉，踏著秤锤硬似铁。非亦没交涉，金刚宝剑当头截。阿呵呵，会也么，知事少时烦恼少，识人多处是非多。
偈颂二首·其一
作者：释齐己
朝代：宋

荐得是，移华兼蝶至。
荐得非，担泉带月归。
是也好，郑州梨胜青州枣。
非也好，象山路入蓬莱岛。
是亦没交涉，踏着秤锤硬似铁。
非亦没交涉，金刚宝剑当头截。
阿呵呵，会也么，知事少时烦恼少，识人多处是非多。
偈颂二首·其二
作者：释齐己
朝代：宋

渐渐鸡皮鹤发，父少而子老。看看行步躘蹱，疑杀木上座。直饶金玉满堂，照顾白拈贼。岂免衰残老病，正好著精彩。任汝千般快乐，渠侬合自由。无常终是到来，归堂吃茶去。唯有径路修行，依旧打之绕。但念阿弥陀佛，念得不济事。
偈颂二首·其二
作者：释齐己
朝代：宋

渐渐鸡皮鹤髮，父少而子老。
看看行步躘蹱，疑杀木上座。
直饶金玉满堂，照顾白拈贼。
岂免衰残老病，正好着精彩。
任汝千般快乐，渠侬合自由。
无常终是到来，归堂吃茶去。
唯有径路修行，依旧打之遶。
但念阿弥陀佛，念得不济事。
自像赞
作者：释齐谧
朝代：宋

箇汉灰头土面，寻常不欲露现。
而今写出人前，大似虚空着箭。
怨怨，可惜人间三尺绢。
自像赞
作者：释齐谧
朝代：宋

个汉灰头土面，寻常不欲露现。而今写出人前，大似虚空著箭。怨怨，可惜人间三尺绢。
頌古二十首·其五
作者：釋了一
朝代：宋

心不是佛，智不是道。
舉得十分，未敢相保。
携條拄杖閑行，切忌回頭轉腦。
偈頌五首·其三
作者：釋了悟
朝代：宋

一即三，三即一，碧眼胡僧數不出。
少林面壁九年，大似抱贓叫屈。
屈屈，黄檗樹頭，討甚木蜜。
三教贊
作者：釋了惠
朝代：宋

姓孔名聃，字曰瞿曇。
禪道第二，文章第三。
同門同出入，不是我同參。
五祖再來贊
作者：釋了惠
朝代：宋

前身後身，坐底立底。
半假半真，全非全是。
只因擡手肆乖張，萬古黄梅如鼎沸。
五祖栽松六祖擔柴贊·其二
作者：釋了惠
朝代：宋

無柄鋤頭，無根松樹。
萬古風規，一肩荷負。
至今夜夜黄梅雨。
五祖送六祖渡江并船子接夾山贊
作者：釋了惠
朝代：宋

一葉舟離港口，一橈外無可有。
子不知羞，父不覺醜。
醜惡羞慚，萬年不杇。
豈不見黄梅路上數株松，带雨含煙，一似朱涇堤畔柳。
佛鑑和尚
作者：釋了惠
朝代：宋

靈而不靈，不靈而靈。
鬼不是鬼，神不是神。
訕謗祖宗之魔孽，惑亂男女之妖精。
天童一見便生嗔，未必靈巖肯卜鄰。
偈頌七十一首·其一
作者：釋了惠
朝代：宋

投胎不著，一錯百錯。
周行七步惹塵埃，直至如今抖不落。
抖不落，定慧只得將錯就錯。
偈頌七十一首·其一一
作者：釋了惠
朝代：宋

天兮高，地兮厚。
月爲夜，日爲晝。
重陽定是九月九。
淵明採菊向東籬，山僧面南看北斗。
偈頌七十一首·其一七
作者：釋了惠
朝代：宋

向上關，脚下路。
才擬問如何，邯鄲學唐步。
偈頌七十一首·其一二
作者：釋了惠
朝代：宋

七手八脚，三頭兩面。
歡喜冤家，頭頭撞見。
山僧建立宗旨，直須爲我成褫。
學人未達其源，也要請師方便。
有方便，沒方便。
石鞏張弓，三平中箭。
偈頌七十一首·其一六
作者：釋了惠
朝代：宋

的的此事，真不可說。
不可說中真可說，真可說，無可說。
齒臨部臨，急急敕攝。
偈頌七十一首·其一四
作者：釋了惠
朝代：宋

五月端午令節，艾人苦痛不徹。
可憐病在膏肓，又被邪神所惑。
撞著太上老君，也是赤口白舌。
山僧反覆思量，別無仙方秘訣。
如今抑不得已，只得就渠身上打劫。
偈頌七十一首·其七
作者：釋了惠
朝代：宋

山空木落，秋清露寒。
釋迦鹵莽，達磨顢頇。
唯有陶靖節，東籬採黄菊，爛醉夕陽殘。
偈頌七十一首·其七〇
作者：釋了惠
朝代：宋

生於穢土，不受點污。
目顧四方，周行七步。
看來步步討便宜，落水也要占乾處。
偈頌七十一首·其七一
作者：釋了惠
朝代：宋

無病之藥，不傳之方。
昨朝用不得，今日恰相當。
如何是相當處，往往呼爲百草霜。
偈頌七十一首·其三一
作者：釋了惠
朝代：宋

諸佛日日降生，聖人時時出現。
與大地群生，同一耳聞，同一眼見，同此一心，同此一念。
共樂太平時，大家呈笑面。
有誰更問，日與長老，孰近孰遠，大千沙界含元殿。
偈頌七十一首·其二〇
作者：釋了惠
朝代：宋

秉太阿劍，立太平基。
卷旗青海尾，奏凱亂峰西。
弟應兄呼成活業，汝携鉏去我扶犁。
偈頌七十一首·其二七
作者：釋了惠
朝代：宋

迦葉擎拳，阿難合掌。
臨濟入門喝，德山入門棒。
小人道消，君子道長。
曉來策杖過溪西，十分春在梅梢上。
偈頌七十一首·其二八
作者：釋了惠
朝代：宋

洪機莫測，至德難量。
萬民幾鷗鷺，四海一池塘。
日日春風相鼓舞，不知時世是羲皇。
偈頌七十一首·其五四
作者：釋了惠
朝代：宋

屋前基業，屋後生涯。
堂堂妙用，不假安排。
暑退凉飈起，燕歸鴻鴈來。
天台南嶽，峨嵋五臺。
新羅擊皷大唐齋。
偈頌七十一首·其六
作者：釋了惠
朝代：宋

玄中之玄，妙中之妙。
識其淵源，得其樞要。
普化踢倒飯床，水潦呵呵大笑。
偈頌七十一首·其六七
作者：釋了惠
朝代：宋

大機普應，妙用全彰。
井通滄海，日上扶桑。
擊石火，閃電光。
進前先蹉過，退後絕承當。
偈頌七十一首·其六九
作者：釋了惠
朝代：宋

人間共賞元宵，瑞巖本光現瑞。
屋上山，橋下水。
三門八字打開，左右青葉婁至。
頭頂天，脚踏地。
陳如覷破香積厨，釋迦不受然燈記。
偈頌七十一首·其六二
作者：釋了惠
朝代：宋

星在天上，眼在眉下。
星無暗明，眼無晝夜。
密密綿綿無縫罅。
偈頌七十一首·其六五
作者：釋了惠
朝代：宋

重陽佳節到來，瑞巖無可安排。
一十二峰黄栗粽，東大洋海茱萸茶。
萬象摩唇捋嘴，虛空綴齒粘牙，不知秋意落誰家。
偈頌七十一首·其六四
作者：釋了惠
朝代：宋

貴如圭璧，賤如泥土。
鎮壓山川，輝騰今古。
有商量，沒價數。
富者得之貧，貧者得之富。
豈不見茶陵山下郁闍梨，騎馿踏斷溪橋路。
偈頌七十一首·其四〇
作者：釋了惠
朝代：宋

飛雪巖前，炎天飛雪。
凍得虛空，七花八裂。
至今捏聚不成團，子規夜哭松梢月。
偈頌七十一首·其四九
作者：釋了惠
朝代：宋

千峰沐雨，萬樹籠烟。
磨盤呈舊面，水碓拜新年。
偈頌七十一首·其四四
作者：釋了惠
朝代：宋

滿目荆榛，亙天烈焰。
百匝千重，四方八面。
趙州拏得七斤衫，普化走入大悲院，蠟人眼光如掣電。
又
作者：釋了惠
朝代：宋

箬笠蓑衣，短篷孤艇。
四海一鉤，千江隻影。
不知月在飛猿嶺。
又
作者：釋了惠
朝代：宋

豬頭捧起，全苦全甘。
饑兮不喫，飽而常貪。
大地作柄扇子，難遮滿面羞慚。
又
作者：釋了惠
朝代：宋

挑起慳囊，慳而不悋。
回頭等一箇人，知是張何李鄭。
且等且等，等到彌勒下生時，或然等得也不定。
又
作者：釋了惠
朝代：宋

轉腦回頭，百般賣弄。
滯貨只些兒，盡力拽不動。
吽吽，我不信得恁麽鄭重。
善財贊
作者：釋了惠
朝代：宋

捏定五十三人性命若一藕絲，擎起百一十城世界如一荷葉。
此未入母胎已前神通，正參見文殊已後時節。
樓閣門前事若何，夜來池沼皆明月。
四睡贊·其一
作者：釋了惠
朝代：宋

人兮不覊，虎兮不縛。
是四憨癡，成一火落。
雖然合眼只一般，也有睡著睡不著。
四睡贊·其二
作者：釋了惠
朝代：宋

無固無必，挨肩促膝。
人夢不祥，虎夢大吉。
世上有誰知，天台雲羃羃。
大慧宏智揖讓圖贊
作者：釋了惠
朝代：宋

既不以爵，又不敘齒。
何得過謙，讓之不已。
若謂是臨濟家風，洞上宗旨，笑倒磨光黑交椅。
寒拾贊
作者：釋了惠
朝代：宋

五臺爲床，峨嵋作枕。
眠似不眠，惺如不惺。
喚起來，三十苕帚柄。
小師智廣請贊
作者：釋了惠
朝代：宋

澤廣藏山，理能伏豹。
父既不慈，子亦不孝。
吉凶影象自分明，不用燒香求卦兆。
小師智潮請贊
作者：釋了惠
朝代：宋

㑃無討處，强無討處。
剛道太虛空，純是生鐵鑄。
人言養子不及父，殊不知揚子江心有箇郭璞墓。
布袋贊
作者：釋了惠
朝代：宋

捫腹一笑，笑裏戈矛。
背手牽囊，囊中錐刺。
將謂渠儂有底聱，元來奉化只如此。
常思惟贊
作者：釋了惠
朝代：宋

不滯聞見而受用聞見，不涉思惟而深入思惟。
一坐至今扶不起，圓通門戶草離離。
捨錢建閣深都寺
作者：釋了惠
朝代：宋

非愚非賢，非親非冤。
渠不在後，我不在先。
共行難行道路，欲了未了因緣。
以松爲誓，後五百年。
咄，再來不直半文錢。
文殊爲龍女說法贊
作者：釋了惠
朝代：宋

作獅子吼，震龍王宮。
說者如啞，聽者如聾。
清凉山頂照明月，無垢世界生清風。
普化泉大道贊
作者：釋了惠
朝代：宋

酒肆屠門，街頭市尾。
摇破木鐸，無宮商而暗合宮商。
挑大道漿，雖不醉人而人自醉。
是則是，我問你，不知郴州城中，何似大悲院裏。
普化贊
作者：釋了惠
朝代：宋

鐸掩洪鐘，機如掣電。
明頭暗頭，四方八面。
一著得人憎，走入大悲院。
普賢出山相贊
作者：釋了惠
朝代：宋

駕白象王，數黑豆子。
行願不相應，身心不相似。
雖然瓶瀉二千酎，敢保胸中無一字。
臨濟贊
作者：釋了惠
朝代：宋

三玄非玄，三要非要。
平地起戈矛，虛空剜孔竅。
誰知未到黄檗山，盡大地人著賊了。
行堂請贊
作者：釋了惠
朝代：宋

髮鬅鬙，貌稜層。
沒些火種，剛要傳燈。
破無準之有準，起南能之不能。
有不會佛法者，許伊是箇師僧。
恐人無信，立此爲憑。
觀音贊
作者：釋了惠
朝代：宋

字字不真，句句不實。
真實色身，何處尋覓。
無尋覓處，正觀現前。
菡蓞花香水接天。
言法華贊
作者：釋了惠
朝代：宋

口中念底，空中寫底。
是何章句，是何宗旨。
人道你轉法華，我道法華轉你。
達磨贊·其二
作者：釋了惠
朝代：宋

西土不拘，東土不管。
口邊落節，臂邊拔本。
自携隻履賦歸歟，脚下至今猶未穩。
鄧隠峰贊
作者：釋了惠
朝代：宋

金錫一震，虛空退聽。
百萬雄兵，難破此陣。
一時游戲神通，未免旁觀者哂。
靈峰雪崖長老請贊
作者：釋了惠
朝代：宋

老骨檛，惡冤家。
無面目不聽別人處分，得人憎不堪師位安排。
衲僧要識渠端的，雪瀑千尋瀉斷崖。
靈照女贊·其一
作者：釋了惠
朝代：宋

無底籃兒，無柄笊籬。
閑家潑具，賣與阿誰。
自對丹霞呈醜拙，至今羞澀畫蛾眉。
馬郎婦贊
作者：釋了惠
朝代：宋

七軸蓮經，自舒自卷。
嫁人之媒，算人之本。
金沙去後轉風流，幾度桃花春浪暖。
偈頌三首·其三
作者：釋了朴
朝代：宋

德山入門便棒，臨濟入門便喝。
臨濟喝處，德山棒頭耳聾；德山棒時，臨濟喝下眼瞎。
雖然一搦一擡，就中全生全殺。
偈頌四首·其一
作者：釋了朴
朝代：宋

清白傳家，赤窮到骨。
心似寒灰，口如木突。
縱有些兒葛藤，盡機也拈不出。
憑何接待方來，聊與一摑一咄。
偈頌四首·其三
作者：釋了朴
朝代：宋

桃花紅，李花白，東君怯寒辨未得。
且令蝴蝶舞三臺，啄木和成十八拍。
呵呵呵，可憐陌上遊人，開眼堂堂著賊。
偈頌十一首·其一
作者：釋了演
朝代：宋

誰菴不會說禪，一向外邊之繞。
鳴鼓集衆陞堂，豈容亂開臭口。
而今無計可爲，謾把屎腸抖擻。
瞎驢趁隊過新羅，驚起南辰藏北斗。
偈頌十一首·其一〇
作者：釋了演
朝代：宋

即心即拂，千山萬水。
非心非佛，草窠裏輥。
向上一路千聖，不傳熱椀鳴聲。
三邊若得渾無事，四海何愁不太平。
偈頌十一首·其七
作者：釋了演
朝代：宋

時當亞歲，節屆書雲。
不萌枝上喚春歸，無影樹頭增秀色。
偈頌十一首·其五
作者：釋了演
朝代：宋

今朝四月初一，即辰孟夏漸熱。
伏惟大衆增休，各各眼橫鼻直。
若謂世諦流通，燋盤重添艾灸。
若作佛法商量，瞎漢扶籬摸壁。
還相委悉麽，只爲分明極。
偈頌十一首·其八
作者：釋了演
朝代：宋

臘月一，雪凍草枯，水寒冰結。
黄河絕流，虛空迸裂。
若將此語定綱宗，敢保老兄猶未徹。
頌古九首·其二
作者：釋了演
朝代：宋

不是心，不是佛，不是物，爲君擊碎精靈窟。
天上人間知不知，鼻孔依前空突兀。
偈頌七首·其七
作者：釋亮
朝代：宋

說參禪，彌天過，緣是見成行貨。
可憐背覺合塵，飯籮邊忍饑餓。
偈頌七首·其二
作者：釋亮
朝代：宋

兩箇屎橛，合作一團。
熏天炙地誰能嗅，千古叢林作話端。
偈頌五首·其三
作者：釋亮
朝代：宋

參學事，絕商量，急著眼，快承當，處處無非安樂鄉。
阿呵呵，好快活，萬兩黄金也消得。
偈頌五首·其五
作者：釋亮
朝代：宋

金風起，樹葉落，體露堂堂活鱍鱍。
報君知，快領略。
回頭轉腦擬思量，錯認笊籬作木杓。
偈八首·其三
作者：釋仁勇
朝代：宋

古人底今人用，今人底古人爲。
古今無背面，今古幾人知。
偈八首·其五
作者：釋仁勇
朝代：宋

風鳴條，雨破塊，曉來枕上鶑聲碎。
蝦𢋙蚯蚓一時鳴，妙德空生都不會。
都不會，三箇成群，四箇作隊。
”。
偈八首·其八
作者：釋仁勇
朝代：宋

真相無形，示形現相。
千怪萬狀，自此而彰。
喜則滿面光生，怒則雙眉陡豎。
非凡非聖，或是或非。
人不可量，天莫能測。
直下搆得，未稱丈夫。
喚不回頭，且莫錯怪。
偈八首·其六
作者：釋仁勇
朝代：宋

有箇漢，怪復醜。
眼直鼻藍鑱面，南看北斗。
解使日午金烏啼，夜斗鐵牛吼。
天地旋，山河走。
羽族毛群，失其所守。
直得文殊普賢出此沒彼，七縱八橫，千生萬受。
偈
作者：釋仁繪
朝代：宋

至道無難，唯嫌揀擇。
但莫憎愛，洞然明白。
山僧則不然，至道最難，須是揀擇。
若無憎愛，爭見明白。
偈三首·其一
作者：釋介諶
朝代：宋

出西天，入東土。
雲從龍，風從虎。
一任諸方點頭。
偈三首·其三
作者：釋介諶
朝代：宋

我若說有，你爲有礙。
我若說無，你爲無礙。
我若橫說，你又跨不過。
我若竪說，你又跳不出。
若欲叢林平貼，大家無事，不如推倒育王。
偈三首·其二
作者：釋介諶
朝代：宋

文殊智，普賢行，多年曆日。
德山棒，臨濟喝，亂世英雄。
頌古四首·其二
作者：釋休
朝代：宋

浄躶躶，赤洒洒。
沒可把喏，可知禮也。
贈清了頌
作者：釋佛果
朝代：宋

宣化渡頭作別，譬如兩鏡相照。
何止千里同幾百個，全是向上一竅。
偈三首·其一
作者：釋儀
朝代：宋

莫分彼我，彼我無殊。
困魚止濼，病鳥棲蘆。
逡巡不進泥中履，爭得先生一卷書。
偈七首·其一
作者：釋允韶
朝代：宋

一五二五，機輪無阻。
南山起雲，北山下雨。
有人却道錦上添花，有人又道泥中洗土。
有人又道離此二途，便見丹霄獨步。
若總如斯論量，山僧未敢相許。
偈七首·其三
作者：釋允韶
朝代：宋

月月初一十五，處處槌鍾打鼓。
若不毀謗禪道，便是呵駡佛祖。
盡道慈悲接人，畢竟無過於此。
承天鼻孔笑伊，直是未敢相許。
坐人舌頭即不無，爭教無舌人解語。
偈七首·其六
作者：釋允韶
朝代：宋

八月秋，何處熱。
風入松，聲瑟瑟。
落霞孤鶩齊飛，秋水長天一色。
不是對景對機，不是應時應節。
下座巡堂去，喫茶珍重歇。
偈
作者：釋元凈
朝代：宋

要行便行，要坐便坐。
六處神通，是個什麽。
把定時一物不爲，放行時殺人放火。
頌古二首·其一
作者：釋元妙
朝代：宋

萬卷詩書，一時頭角，纔跨宗門，便施謀略。
古歸宗，真老作。
只顧滿彎弓，不知誰見雙雕落。
絕毫絕釐，如山如岳。
堂堂氣宇冠儒林，浩浩清風播寥廓。
偈·其三
作者：釋元祐
朝代：宋

龜毛爲箭，兔角爲弓。
那吒忿怒，射破虛空。
虛空撲落，傾湫倒嶽。
牆壁瓦礫放光明，歸依如來大圓覺。
偈·其二
作者：釋元祐
朝代：宋

凡見聖見，春雲掣電。
真說妄說，空花水月。
翻憶長髭見石頭，解道紅爐一點雪。
頌古六首·僧問瑯琊清浄本然。
作者：釋元靜
朝代：宋

清浄本然云何，忽生山河大地。
大小瑯琊禪師，借人鼻孔出氣。
出得氣，有巴鼻，昨夜那吒生八臂。
頌古六首·即心即佛。
作者：釋元靜
朝代：宋

即心即佛，鐵牛無骨。
戲海獰龍，摩天俊鶻。
西江吸盡未爲奇，火裏生蓮香拂拂。
頌古六首·女子出定。
作者：釋元靜
朝代：宋

懷藏日月，八面玲瓏。
袖裏金鎚，鮮血通紅。
香風拂拂，華雨濛濛。
兵隨印轉處，萬里長虹。
將逐符行時，些子神通。
頌古六首·野狐。
作者：釋元靜
朝代：宋

長蛇偃月，鐵旗鐵鼓。
坐斷乾坤，輝騰今古。
曾騎鐵馬入重城，手握金鞭賀太平。
偈五十三首·其一七
作者：釋克勤
朝代：宋

一即一切，實際理地。
一切即一，本來無物。
拈起也，吒吒沙沙。
收下也，綿綿密密。
三界長時獨露，十方無處容身。
孤峰頂上倒行，十字街頭橫卧。
目視雲霄則且置，魚行酒肆作麽生。
偈五十三首·其一三
作者：釋克勤
朝代：宋

有句無句，超宗越格。
如藤倚樹，銀山鐵壁。
及至樹倒藤枯，多少人失却鼻孔。
直饒收拾得來，已是千里萬里。
風暖鳥聲碎，日高花影重。
偈五十三首·其一五
作者：釋克勤
朝代：宋

玄機獨唱，截斷衆流。
擺撥不拘，更無回互。
直饒釋迦彌勒，不敢當頭著眼。
倚天長劍，凜凜神威。
杲日當空，澄澄光彩。
無物不爲妙用，無法不是真乘。
控佛祖大機，廓人天正眼。
當陽顯示，只貴知歸。
纔涉思量，白雲萬里。
今日人天普集，對衆分明剖露。
一處真，千處百處一時真。
一句透，千句百句一時透。
拈起也，乾坤岌嶪。
放下也，海晏河清。
不拈不放，萬仞峰頭高著眼，大千世界一浮漚。
偈五十三首·其一八
作者：釋克勤
朝代：宋

覿面見得，在聖猶虧。
才涉關津，白雲萬里。
諦實處不思議，綿密處同真際。
把斷世界，無絲毫透漏，萬仞峰頭獨足立。
偈五十三首·其一六
作者：釋克勤
朝代：宋

眨上眉毛蹉過，大似開眼尿床。
現成公案放行，正是黠兒落節。
恁麽不恁麽，總得曳尾靈龜。
不是心，不是佛，不是物。
虛空釘橛，離得許多閒門破戶。
偈五十三首·其七
作者：釋克勤
朝代：宋

萬仞崖頭撒手，要須其人。
千鈞之弩發機，豈爲鼷鼠。
雲門睦州，當面蹉過。
德山臨濟，誑謼閻閭。
自餘立境立機，作窠作窟，故是滅胡種族。
萬緣遷變渾閒事，五月山房冷似冰。
偈五十三首·其三〇
作者：釋克勤
朝代：宋

田地穩密底，擡脚不起，探頭太過。
神通妙用底，放脚不下，收身未轉。
直饒十字縱橫，朝打三千，猶較些子。
若知有去，始見全提半提。
儻或未知，布袋裏老鴉雖活如死。
偈五十三首·其三一
作者：釋克勤
朝代：宋

殺人刀，活人劍。
上古之風規，亦是今時之樞要。
言句上作解會，泥裏洗土塊。
不向言句上會，方木逗圓孔。
未擬議，已蹉過。
正擬議，隔關山。
擊石火，閃電光。
搆得搆不得，未免喪身失命。
苦瓠連根苦，甜瓜徹蒂甜。
偈五十三首·其三七
作者：釋克勤
朝代：宋

門外青山潑黛，途中細雨如膏。
靈雲陌上桃花，處處芳菲溢目。
香嚴巖畔翠竹，時時撼影摇風。
直得一擊忘所知，一見絕疑惑。
不免尚留觀聽，未透聲色。
若能見無見之色，聞無聞之聲。
撥轉路頭，踏翻關捩。
句句越佛越祖，塵塵耀古騰今。
處處離色離名，箇箇斬釘截鐵。
心外無法，法外無心。
用王庫刀，發千鈞弩。
壁立萬仞，坐斷十方。
可以入大解脫門，傳正法眼藏。
向堯時舜日，共樂昇平。
鼓腹謳歌，歸家穩坐。
但願春風齊著力，一時吹入我門來。
偈五十三首·其三九
作者：釋克勤
朝代：宋

言言錦綉，句句珠璣。
讚無上乘，顯正法眼。
應須未舉已前薦取，文彩之外承當。
苟或未然，却請宣過。
偈五十三首·其三二
作者：釋克勤
朝代：宋

雲騰致雨，世界索然。
日照天臨，乾坤廓爾。
文殊臺裏，萬菩薩縱然顯現，晴是晴，雨是雨，山是山，水是水。
偈五十三首·其三四
作者：釋克勤
朝代：宋

目前無異草，徧界絕遮攔。
域中日月斬新，方外乾坤獨露。
直得龍天釋梵，動地雨花。
妙德空生，目瞪口呿。
行棒行喝，拈放一邊。
雲月溪山，放過一著。
一處透，千處萬處該通。
一機明，千機萬機圓轉。
碧巖不離此處，此處不離碧巖。
攝大千於毫端，融芥塵於剎海。
含花鳥過，抱子猿歸。
湛寂凝然，應真不借。
萬卉正資和氣力，碧巖先發一枝香。
偈五十三首·其九
作者：釋克勤
朝代：宋

釋迦慳，彌勒富，八字打開無盡庫。
拄杖子，化爲龍，赫日光中吐雲霧，遍界滂沱注甘雨。
偈五十三首·其二〇
作者：釋克勤
朝代：宋

舉無遺照，十方剎海目前觀。
正體堂堂，大千同一真如境。
各守本位去，山是山，水是水。
互換投機去，星辰易位，佛祖潜蹤。
兩處絕聱訛，二邊純莫立。
無可不可，悉得安居。
隨時應緣，凝然湛寂。
偈五十三首·其二一
作者：釋克勤
朝代：宋

國無定亂之劍，四海晏清。
門無白澤之圖，全家吉慶。
若道有承恩力處，正是土上加泥。
更或削迹吞聲，亦乃持南作北。
到這裏縱橫十字，未免誵訛。
據位投機，猶較些子。
寒山逢拾得，撫掌笑咍咍。
偈五十三首·其二七
作者：釋克勤
朝代：宋

入田不揀，三千里外黑漫漫。
牛頭沒，馬頭回，百億萬劫沒交涉。
拈一放一，節外生枝。
舉古舉今，無風起浪。
山僧今日，一時撥斷。
千峰勢到嶽邊止，萬派聲歸海上消。
偈五十三首·其二三
作者：釋克勤
朝代：宋

當陽有路，祖佛共知。
覿面相呈，見聞不隔。
萬象不能藏覆，千聖無以等階。
活鱍鱍絕承當，浄裸裸無回互。
直饒棒如雨點，喝似雷奔，猶未動著向上闕棙在。
瞎却諸聖眼，啞却山僧口。
日午打三更，面南看北斗。
偈五十三首·其二九
作者：釋克勤
朝代：宋

棒頭取證，撒土撒沙。
喝下承當，承虛接響。
向上向下，轉見顢頇。
說妙談玄，和泥合水。
這一片田地，分付來多時也。
平地欺人，盡大地撮來，如粟米粒大。
掉棒打月，佛祖凡聖，拈向一邊。
紅霞穿碧落，白日繞須彌。
偈五十三首·其二五
作者：釋克勤
朝代：宋

點即不到，一大藏教錦上鋪花。
到即不點，祖師西來金聲玉振。
祖意教意，是同是別，碧潭雲外不相關。
偈五十三首·其二八
作者：釋克勤
朝代：宋

終日相逢無半面，剛然千里有知音。
不須格外論奇特，只此全機耀古今。
傾蓋如舊，白頭如新。
兩鏡相照，不隔纖塵。
徧界未嘗示相，毫端普現色身。
止猶谷神，動若行雲。
相見又無事，不來還憶君。
偈五十三首·其二六
作者：釋克勤
朝代：宋

三轉法輪於大千，其輪本來常清浄。
一切諸佛，皆恁麽轉。
若向下去，三乘五性，頓漸偏圓。
若向上去，不唯覓下口處不得。
臨濟德山，目瞪口呿。
偈五十三首·其二四
作者：釋克勤
朝代：宋

大庾嶺頭，笑却成哭。
崇寧門下，哭却成笑。
喫泉水，貴地脈。
且要正眼流通，宗風不墜。
所謂無常生死法，與我不相干。
若能如是見，不用哭蒼天。
偈五十三首·其五〇
作者：釋克勤
朝代：宋

一切無收攝，觸處圓成。
應用絕參差，莫窮形相。
向千聖頂𩕳上，有時露出佛祖莫窮底機關。
於一毫端中，有時演出主賓互換底文彩。
經天緯地，玉轉珠回。
海神知貴不知價，留與人間光照夜。
偈五十三首·其五一
作者：釋克勤
朝代：宋

一向孤峰獨宿，目視雲霄。
雖則不埋沒宗風，無乃太高生。
一向十字路口，土面灰頭，利物應機。
雖則埋沒自己，無乃太屈辱生。
況明悟之士，頂門具眼，肘後有符。
出沒卷舒，得大自在。
動若浮雲，止猶谷神。
或可以孤峰獨宿，不礙土面灰頭。
或土面灰頭，不礙孤峰獨宿。
恁麽中有不恁麽，不恁麽中却有恁麽。
瑞氣逢嘉運，靈苗觸處春。
偈五十三首·其五三
作者：釋克勤
朝代：宋

行棒行喝，拽石搬土。
象骨輥毬，禾山打鼓。
溈嶺牧牛，玄沙見虎。
喫茶趙州，面壁魯祖。
爭似老雲門，臘月二十五。
偈五十三首·其八
作者：釋克勤
朝代：宋

曹溪路上，天高地厚。
少室峰前，土曠人稀。
孤然獨坐冷蕭蕭，大野橫身風颯颯。
眼見則瞎，耳聽則聾，口說則啞。
雖然不出一毫端，含吐十虛無向背。
東海鯉魚打一棒，忙忙匝地便爲霖。
偈五十三首·其四
作者：釋克勤
朝代：宋

只這是，大似撒沙向眼中。
只這不是，還如注水向耳裏。
直下無事，平地陷入。
別有機關，墮坑落塹。
祇園屈曲流泉急，鷲嶺巍峨雲出遲。
偈五十三首·其四〇
作者：釋克勤
朝代：宋

丁一卓二，本分鉗鎚。
捏聚放開，作家受用。
灰頭土面處，壁立千仞。
壁立千仞處，土面灰頭。
自然雙放雙收，到處爲祥爲瑞。
掬水月在手，弄花香滿衣。
偈五十三首·其四一
作者：釋克勤
朝代：宋

太虛寥廓，萬彙森然。
正眼洞明，纖毫不立。
孤峻處祖師莫近，坦夷處人天共知。
擊開大解脫門，識取無面目漢。
芍藥花開菩薩臉，椶櫚葉散夜叉頭。
偈五十三首·其四三
作者：釋克勤
朝代：宋

第一句下薦得，祖佛乞命。
第二句下薦得，人天膽落。
第三句下薦得，虎口橫身。
不是循途守轍，亦非革轍移途。
透得則六臂三頭，未透亦人間天上。
生涯只在絲綸上，明月扁舟泛五湖。
偈五十三首·其四九
作者：釋克勤
朝代：宋

突出難辨，久參未免躇躕。
信手拈來，後學那知端的。
金風扇物，玉露垂珠。
雁過長空，蛩吟幽砌。
一一七穿八穴，明明百匝千重。
何必棒喝交馳，方論照用。
直下懸崖撒手，便有恁麽人麽。
見義不爲非勇士，臨危不變始驚羣。